text:
ESSUULA 121
“Mugume! Nze Mpangudde Ensi”
MU KASEERA KATONO ABATUME BAJJA KUBA TEBAKYALABA YESU
ENNAKU Y’ABATUME EJJA KUFUULIBWA SSANYU
Yesu n’abatume banaatera okuva mu kisenge ekya waggulu gye bakwatidde embaga ey’Okuyitako. Oluvannyuma lw’okubagamba ebintu ebiwerako, Yesu agattako nti: “Mbabuulidde ebintu bino muleme kwesittala.” Lwaki Yesu abalabula? Agamba nti: “Abantu balibagoba mu kkuŋŋaaniro. Mu butuufu, ekiseera kijja, buli anaabattanga alowooze nti aweereza Katonda.”—Yokaana 16:1, 2.
Ekyo kiyinza okweraliikiriza ennyo abatume. Wadde ng’emabegako Yesu yabagamba nti ensi ejja kubakyawa, teyabagamba butereevu nti bajja kuttibwa. Lwaki? Yesu agamba nti: “Ebintu bino saabibabuulira mu kusooka kubanga nnali nammwe.” (Yokaana 16:4) Naye kati abibabuulira nga tannagenda. Ekyo kijja kubayamba obuteesittala.
Yesu era agamba nti: “Ŋŋenda eri oyo eyantuma; kyokka tewali n’omu ku mmwe ambuuza nti ‘Ogenda wa?’” Wayiseewo ekiseera kitono nga baakamubuuza gy’agenda. (Yokaana 13:36; 14:5; 16:5) Naye kati buli omu munakuwavu olw’okuba abagambye ebikwata ku kuyigganyizibwa. Eyo ye nsonga lwaki tewali n’omu ku bo amubuuza ebikwata ku kitiibwa ky’ajja okufuna oba engeri ekyo kye kinaaganyulamu abaweereza ba Katonda ab’amazima. Yesu abagamba nti: “Olw’okuba mbabuulidde ebintu bino, emitima gyammwe gijjudde ennaku.”—Yokaana 16:6.
Oluvannyuma Yesu abagamba nti: “Okugenda kwange kuganyula mmwe. Kubanga bwe sigenda omuyambi tajja kujja gye muli; naye bwe ŋŋenda nja kumubaweereza.” (Yokaana 16:7) Yesu alina kumala kufa na kugenda mu ggulu abayigirizwa be balyoke bafune omwoyo omutukuvu, era asobola okuguweereza abantu be ka babe mu kifo ki ku nsi, gubayambe.
Omwoyo omutukuvu “ajja kuwa ensi obukakafu obumatiza ku kibi, ku butuukirivu, ne ku kusala omusango.” (Yokaana 16:8) Kijja kweyoleka kaati nti ensi egaanye okukkiririza mu Mwana wa Katonda. Yesu okugenda mu ggulu kijja kulaga obutuukirivu bwe era kijja kulaga ensonga lwaki Sitaani, “omufuzi w’ensi eno,” agwanidde okusalirwa omusango.—Yokaana 16:11.
Yesu era agamba nti: “Nkyalina ebintu bingi eby’okubabuulira naye temuyinza kubitegeera kati.” Bw’anaabafukako omwoyo omutukuvu, gujja kubayamba “okutegeerera ddala amazima,” basobole okugatambulizaako obulamu bwabwe.—Yokaana 16:12, 13.
Ebigambo Yesu by’azzaako byewuunyisa nnyo abatume. Abagamba nti: “Mu kaseera katono mugenda kuba temukyandaba, ate wayitewo akaseera katono mundabe.” Bonna beebuuza ky’ategeeza. Yesu akimanya nti baagala kumubuuza ku ebyo by’ayogedde, n’olwekyo abagamba nti: “Mazima ddala mbagamba nti, mujja kukaaba era mukube ebiwoobe, naye ensi ejja kusanyuka; mujja kunakuwala, naye ennaku yammwe ejja kufuulibwa ssanyu.” (Yokaana 16:16, 20) Yesu bw’anaattibwa, abakulembeze b’eddiini bajja kusanyuka naye abayigirizwa be banakuwale. Kyokka Yesu bw’anaazuukizibwa, ennaku yaabwe ejja kufuuka ssanyu! Ate era bajja kweyongera okufuna essanyu bw’anaabafukako omwoyo gwa Katonda omutukuvu.
Yesu ageraageranya embeera y’abatume ku bulumi omukazi bw’abaamu ng’azaala. Agamba nti: “Omukazi bw’aba azaala aba mu bulumi, kubanga ekiseera kye kiba kituuse; naye bw’amala okuzaala omwana, aba takyajjukira bulumi olw’essanyu ly’aba nalyo nti omuntu azaaliddwa mu nsi.” Yesu abazzaamu amaanyi ng’abagamba nti: “Nammwe kati mulumwa; naye nja kuddamu okubalaba era emitima gyammwe gijja kusanyuka, era tewali ajja kubaggyako ssanyu lyammwe.”—Yokaana 16:21, 22.
N’okutuusa kati, abatume tebannasaba kintu kyonna nga bayitira mu linnya lya Yesu. Abagamba nti: “Ku lunaku olwo mulisaba Kitange mu linnya lyange.” Lwaki balina okusaba mu linnya lye? Si lwa kuba nti Kitaawe tayagala kuddamu kusaba kwabwe. Mu butuufu, Yesu agamba nti: “Kitange kennyini abaagala olw’okuba munjagala era mukkirizza nti nnajja kukiikirira Kitange.”—Yokaana 16:26, 27.
Ebigambo bya Yesu ebyo birina okuba nga bizizzaamu abatume amaanyi era bagamba nti: “Tukkiriza nti wava eri Katonda.” Okukkiriza kwabwe kunaatera okugezesebwa, era Yesu abagamba nti: “Laba! Mazima ddala, ekiseera kijja era kituuse musaasaane buli omu adde ewuwe mundeke nzekka.” Naye abakakasa nti: “Mbabuulidde ebintu bino musobole okuba n’emirembe okuyitira mu nze. Mujja kuba n’ennaku mu nsi, naye mugume! Nze mpangudde ensi.” (Yokaana 16:30-33) Yesu tabaabulidde bwabulizi. Mukakafu nti nabo basobola okuwangula ensi nga bakola byonna Katonda by’ayagala, wadde nga Sitaani n’abo abali ku ludda lwe bajja kugezaako okwonoona enkolagana yaabwe ne Katonda.


c: text/html

text:
Sipiika Kadaga atongozza SACCO y’abakozi ba Radio Simba n’obukadde 5
Omukubiriza w'olukiiko olukulu olw'eggwanga , Rt. Hon. Rebecca Alitwala Kadaga atongozza SACCO y'abakozi ba Luboggola Simba wakati mu ssanyu n'emizira egimukubidddwa ng'atuuse mu bimuli bya Luboggola Simba e Bukoto era n'agiteekamu obukadde butaano.
Kadaga atuuse ku Luboggola Simba ku ssaawa nga kkuminabbiri ez'akawungeezi era nga ayaniriziddwa akulira Radio Simba (General Manager) Collin Mark Mutambo wamu n'abakulembeze abalala.
Sipiika asiimye nnyo abakulira Radio Simba olw'okuwa abakyala abawerako emirimu ekibongedde amaanyi mu ggwanga . Wano nno era w'asinzidde n'asaba bannannyini Radio okuzimba amaka ga Simba amanene ddala gatuumibwe n'erinnya Simba House.
Bw'atyo era yeeyamye okuwagira SACCO y'abakozi mu mbeera zonna ate n'okugituusa mu nteekateeka ya Gavumenti esobole okufuna ssente eziwerako !!

robotstxt: allowed

filter: keep


text:
Chapter 1
1 Omugugu Kaabakuuku nnabbi gwe yalaba.
2 Ai Mukama, ndituusa wa okukaaba, naawe nga tokkiriza kuwulira? Nkukaabirira olw'eby'ekyejo so tokkiriza kulokola.
3 Onjoleseza ki obutali butuukirivu n'otunuulira obukyamu? kubanga okunyaga n'ekyejo biri mu maaso gange: era waliwo empaka, n'okuyomba kubaawo.
4 Amateeka kye gavudde gaddirira, so n'omusango tegufulumanga n'akatono; kubanga omubi azingizza omutuukirivu omusango kyeguva gufuluma nga gunyooleddwa.
5 Mulabe mu mawanga, musseeyo omwoyo, mwewuunye nnyo nnyini: kubanga nkolera omulimu mu nnaku zammwe, gwe mutalikkiriza newakubadde nga mugubuuliddwa.
6 Kubanga, laba, ngolokosa Abakaludaaya, eggwanga eryo ekkakali eryanguyiriza; abasimba ennyiriri okutambula okubunya ensi bwe yenkana obugazi, okulya ennyumba ezitali zaabwe.
7 Ba ntiisa, ba kitiibwa: omusango gwabwe n'obukulu bwabwe biva eri bo bennyini.
8 Era embalaasi zaabwe zikira engo embiro, era nkambwe okusinga emisege egy'ekiro; n'abasajja baabwe abeebagala embalaasi bagoma: weewaawo, abasajja baabwe abeebagala embalaasi bava wala; babuuka ng'empungu eyanguwa okulya.
9 Bajja lwa kyejo bonna; bavulumula amaaso gaabwe ng'embuyaga ez'ebuvanjuba; era bakuŋŋaanya abasibe ng'omusenyu.
10 Weewaawo, asekerera bakabaka, n'abakungu baba ba kuduulirwa gy'ali: aduulira buli kigo; kubanga atuuma enfuufu n'akimenya.
11 Awo aliyita ng'awulukuka ng'embuyaga, era alisukkirira n'azza omusango: ye amaanyi ge gabeera katonda we.
12 Ggwe toli wa mirembe n'emirembe, ai Mukama Katonda wange, Omutukuvu wange? tetulifa. Ai Mukama, wamuteekerawo musango; naawe, ai Olwazi, wamunywereza kubuulirira.
13 Ggwe alina amaaso agayinze obulongoofu obutatunuulira bubi, so toyinza kulaba bukyamu, lwaki ggwe okutunuulira abo abakuusakuusa, n'osirika omubi bw'aliira ddala omuntu amusinga obutuukirivu;
14 n'ofuula abantu ng'ebyennyanja era ng'ebintu ebyewalula ebitaliiko abifuga?
15 Abakwata bonna n'eddobo, abatega mu muya gwe, era abakuŋŋaanyiza mu kiragala kye: kyava asanyuka n'ajaguza.
16 Kyava awaayo ssaddaaka eri omuya gwe, n'ayotereza ekiragala kye obubaane; kubanga olw'ebyo omugabo gwe kyeguva guba ogwa ssava, emmere ye n'eba nnyingi.
17 Kale kyaliva afuka omuya gwe, n'atalekaayo kutta amawanga olutata?


text: Ekitabo kino kigenderera okusobozesa abakisoma okukwata ekkubo lya Nnabbi n’okuwangaalira ku bulunngamu bwe. Kiraga okusaasira Nnabbi kwe yalina eri abantu n’ebitonde ebirala, wadde nga Allah yamutuma gye bali mu biseera ebyali bisinga okubeera ebyakazigizigi, ebizibu era eby’omutawaana. Omuwandiisi alaga embeera za Nnabbi n’enneeyisa ebyaleeta emirembe n’obutebenkevu mu mawanga, ne bifuula abantu ab’emitima emikakanyavu abagonvu, abalongoofu era abawa eky’okulabirako eri abalala. Okumanya eby’okulabirako bya Nnabbi ebirungi kiyamba omusomi okumwagala nga lye kkubo eriyinza okumusobozesa okumugoberera olwo n’afuna okusiima wamu n’okwagalwa okuva eri Allah.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Omuntu omutegeevu alwawo okusunguwala (11)
-
Omukazi omuyombi alinga ennyumba etonnya (13)
-
Omukyala omutegeevu ava eri Yakuwa (14)
-
Gunjula omwana wo nga wakyaliwo essuubi (18)
-
Okuwuliriza okubuulirirwa kya magezi (20)
19 Okuba omwavu ng’otambulira mu bugolokofu+Kisinga okuba omusirusiru era ng’oyogera eby’obulimba.+
2 Omuntu atalina kumanya si mulungi,+N’oyo ayanguyiriza okukola ekintu ayonoona.
3 Obusirusiru bw’omuntu bwe bwonoona ekkubo lye,Kyokka omutima gwe ne gusunguwalira Yakuwa.
4 Omugagga aba n’emikwano mingi,Naye omwavu, ne mukwano gwe amwabulira.+
5 Awa obujulizi obw’obulimba taaleme kubonerezebwa,+N’oyo ayogera obulimba taabeeko w’awonera.+
6 Bangi baagala okuganja eri omuntu ow’ekitiibwa,Era buli muntu aba mukwano gw’oyo agaba ebirabo.
7 Omwavu baganda be bonna bamukyawa;+Kati olwo mikwano gye gye gitaamwesambe?+
Abeegayirira bamuyambe, naye tewali amufaako.
8 Oyo afuna amagezi aba ayagala obulamu bwe.+
N’oyo ayagala okutegeera, ebintu bijja kumugendera bulungi.+
9 Awa obujulizi obw’obulimba taaleme kubonerezebwa,N’oyo ayogera obulimba ajja kuzikirizibwa.+
10 Omusirusiru tasaanira kuba mu bulamu bwa kwejalabya;Olwo ate omuddu ayinza atya okufuga abalangira?+
11 Obutegeevu bw’omuntu bukkakkanya obusungu bwe,+Era bw’abuusa amaaso ensobi y’omulala kimulungiya.+
12 Obusungu bwa kabaka buba ng’okuwuluguma kw’empologoma,+Naye okusiima kwe kuba ng’omusulo ku muddo.
13 Omwana omusirusiru aleetera kitaawe ennaku,+N’omukazi omuyombi alinga ennyumba etonnya olutata.+
14 Ennyumba n’eby’obugagga abantu babisikira kuva ku bakitaabwe,Naye omukyala omutegeevu ava eri Yakuwa.+
15 Obugayaavu buleeta otulo tungi,Era omuntu omugayaavu ajja kulumwa enjala.+
16 Akwata ebiragiro akuuma obulamu bwe;+Atafaayo ku makubo ge ajja kufa.+
17 Alaga omunaku ekisa aba awola Yakuwa,+Era ajja kumusasula olw’ekyo ky’akola.+
18 Gunjula omwana wo nga wakyaliwo essuubi,+Oleme kuvunaanyizibwa kufa kwe.+
19 Omuntu ow’obusungu ajja kuliwa;Singa ogezaako okumutaasa, kijja kukwetaagisa okukikola enfunda n’enfunda.+
20 Wulirizanga okubuulirirwa era okkirizenga okukangavvulwa,+Olyoke obe wa magezi gye bujja.+
21 Omuntu aba n’enteekateeka nnyingi mu mutima gwe,Naye ekigendererwa kya Yakuwa kye kijja okutuukirira.+
22 Ekintu ekyegombebwa mu muntu kwe kwagala kwe okutajjulukuka;+Era okuba omwavu kisinga okuba omulimba.
23 Okutya Yakuwa kutuusa omuntu mu bulamu;+Oyo amutya yeebaka bulungi era tatuukibwako kabi.+
24 Omugayaavu ateeka omukono gwe mu kibya,Naye n’alemererwa okuguggyamu okuguzza ku mumwa.+
25 Kuba omukudaazi,+ omuntu atalina bumanyirivu afuuke wa magezi,+Era nenya omuntu omutegeevu asobole okuba n’okumanya okusingawo.+
26 Oyo ayisa obubi kitaawe era n’agoba nnyinaAba mwana aswaza era akwasa ensonyi.+
27 Mwana wange, bw’onoolekera awo okuwuliriza ebikuyigirizibwa,Ojja kuwaba ove ku bigambo eby’amagezi.
28 Omujulizi atalina mugaso anyooma obwenkanya,+Era ababi banyumirwa okukola ebibi.+
29 Abakudaazi bajja kusalirwa omusango,+N’abasirusiru bajja kukubibwa emiggo mu mugongo.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Engero 19
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Yabirihwa Okwa Buthuku Kutse Yiri Embere N’okwa Buthuku?
ESAYANSI
E BIBLIA SI KITABU KY’ESAYANSI, ALIWE YIRI MW’EMYATSI EYA BANYA SAYANSI BAMINYA IHAMABIRILHABA BUTHUKU. THULEBAYE EBY’ERILEBERYAKO BIKE.
Ekyanya n’ebyosi ebirimu binawithe enzuko?
Abanya sayansi abasibwe ibakabugha bathi eky’erisubirya ni eyihi. Lino babiriligha ngoku ekyanya n’ebyosi ebirimu binawithe enzuko. E Biblia muyasangwa yabugha ekyo kera-kera.—Enzuko 1:1.
Ekihugho kikwikire kithi?
Kera, abandu bangyi ibakalengekanaya bathi ekihugho kiri ng’emeza. Omwa kighonye ky’erikumi n’ithano E.K.K., abanya sayansi Abagiriki mubabugha bathi ekihugho ni kiringo. Aliwe kera—omwa kighonye ky’omunani E.K.K.—omuhandiki we Biblia iya Isaya abya iniabirisangwa abugha athi “ekiringo ky’ekihugho.”—Isaya 40:22.
Mbwino ebiri okwa lhubulha byangana honda?
Omunya sayansi Omugiriki iya Aristotle ow’omwa kighonye kyakani E.K.K., mwakangirirya athi erihonda kutse eribbolha likabya okwa kihugho kusa, aliwe esyongununu si syanga hinduka kutse erihonda. Amalengekania ayo mwaghunza myaka mingyi. Aliwe omwa kighonye kya 19, abanya sayansi mubatsukisya omwatsi w’eribugha bathi ebindu byangana hinduka. Omo mwatsi oyo bakabugha bathi ebindu byosi, mbulha biri okwa lhubulha kutse okwa kihugho, bikahonda. Omunya sayansi iya Lord Kelvin oyuwawathikaya omw’ikulha-kulhania omwatsi oyu, mwabugha athi e Biblia yikabugha okwa lhubulha n’ekihugho yithi: “Ebyosi ebyo byasyakulha ng’olhukimba.” (Esyonyimbo 102:25, 26) Kelvin mw’ikirirya, ebya Biblia yikakangiriraya, ngoku Nyamuhanga anganathwamu erikakirya erihonda eryo nuku siritsandaye ebihangikwa Biwe.—Omugambuli 1:4.
Ng’esindi pulaneti, ni kyahi ekihambirire ekihugho kyethu?
Aristotle iniakakangiriraya athi esyopulaneti esyosi esiri omwa kyanya, esyosi siri omwa kiri nga kithingo kighuma ekiri ng’eglasi, n’ekihugho iky’ekyabya omwa kathi-kathi. Aho ekighonye kye 18 E.K. kyahikira, abanya sayansi babya ibali muligha ekirengekanio eky’esyongununu n’esyopulaneti eribya omwa kyanya buyira. Aliwe omwa kighonye kye 15 E.K.K., ekitabu kya Yobu, kikabugha kithi Omuhangiki “mwahanika ekihugho ahathe kindu.”—Yobu 26:7.
EMITHAMBIRIRE
E BIBLIA NOMWA KITHE KITABU KY’EBY’EMITHAMBIRIRE, YINE MW’EMISINGYI MILEBE EYIKAKANGANAYA AMENGE AWUWENE AWAHAMBIRE OKWA BY’AMAGHALHA.
Erihighulha abalhwere.
Emighambo ya Musa muyakania okw’ihighulha abahagha omwa bandi bandu. Omo myaka eya 500-1500 E.K, omughulhu amalhwere akakanyirira kutsibu, mw’omughulhu abadokita baminya erighendera okwa musingyi oyu, owakinakolha namunabwire.—Abalawi, sura 13 na 14.
Erinaba okwa byalha wabirihamba okwa kinda.
Erihika okw’ihwererera ly’ekighonye kye 19, abathambiri babya ibakinahamba okwa kinda kandi ibakolha n’okwa balhwere—isibathanaba oko byalha. Eki mukyaleka abandu bangyi ibaholha. Aliwe, Emighambo ya Musa yabya iyabiribugha yithi owosi-wosi oyukahamba okwa kinda akabya mutsandirya. Muyabugha yithi amaghetse atholere iniakolesibwa omwa mibere ng’eyo. Emibere eyo, ey’edini yabya y’omughaso okwa maghalha.—Emiganzo 19:11, 19.
Erithakulira amabi.
Obuli mwaka, abaana abalhabire omwa mithwalho makumi athano, bakaholha busana n’olhuturuku, olhukasa busana n’erithendi thakulira amabi wa ndeke. Emighambo ya Musa muyabugha yithi amabi atholere iniathakulirwa, haali okwa bandu.—Eryibuka Ebihano 23:13.
Obuthuku bw’eribanibwa.
Emighambo ya Nyamuhanga muyabugha yithi omwana w’obulhume atholere iniabanibwa okwa kiro ky’omunani alibuthirwe. (Abalawi 12:3) Okwa syomekeke, omusasi wabu akabya iniangana kamatha enyuma w’eyenga nguma bali buthirwe. Omwa buthuku bwe Biblia, hathe habya erikulha-kulhana omwa by’emithambirire, eribanibwa enyuma w’eyenga bwabya butheya obuwene.
Erihambana eriri ahakathi-kathi k’eriyowa n’amaghalha.
Abakasekulhaya okwa by’emithambirire n’abanya sayansi bakabugha bathi eribya n’emibere ng’obutseme, amaha, erisima, n’eribya iwangana ghanyira kikaghasira amaghalha. E Biblia yikabugha yithi: “Omuthima w’eritsema ni busaki buwene; nikwa ekirimu ekibbunikire kikumaya amakuha.”—Emisyo 17:22.


text:
Kiluma Nyo – Leila Kayondo
Intro
Heh… kiluma nyo, hmmm…
Verse 1
Ndi mukazi mutto nsiiba njiiya, nze byenkuwa gwe, bingi sibala nze (oh…)
Yadde ng’ebikemo bingi, bijja sibifako, muli njagala gwe (oh no no…)
Eyo mu kiro obeera safari, mbeera ntyamu, nga ndi nzeka (oh no no no…)
Singa okiriza buli kyensaba, nze nandisabye nga, onjagale nga (heh…)
Chorus
Mazima kiluma nyo okulaba oyo gwoyagala, nga takuliiko, takufako
Naye ate kyewunyisa okulaba naye gwayagala, nga tamuliiko, tamufako
X2
Verse 2
Omuntu yesanyuse nga, negwayagala, muli gwabiita (oh…)
Kiruma nyo dear gwe bwonsiraanya bwotyo, kyensabye tonfaako (oh no no…)
Eyo mu kiro nsiiba ndoota, nti tonjagala, kyuusa empisa yii mukwano
Singa omulamuzi yali wano, nze nandikuloopye, nobaako kyokola
(Chorus)
Verse 3
Mu butuufu nkoze ntya okufuna omubeezi ananjagala? Atanjuze…
Oh mama nkoze ntya okufuna omutuufu? Anamatira, atambuuke…
Kubanga mbonyebonye nyo, eby’omukwano bintamye
Omuntu nomweewa, ate ye nakulumya
Omutima gumenyese nyo, ebiwuundu binuma
Nze noonya anabiwoonya, amundabira amugambe
(Chorus)
Yeah… kiluma nyo… takuliiko… heh…
LIKE THESE LYRICS?
THEN PLAY THE SONG!
Posted on February 4, 2014, in AfroPop and tagged kiluma nyo by leila kayondo, kiluma nyo lyrics by leila kayondo, leila kayondo, leila kayondo lyrics, lyrics, ugandan lyrics, ugandan music lyrics, ugandan song lyrics. Bookmark the permalink. Leave a comment.


text:
Kwabadde kusanyuka, kucacanca na mizira mu maka ga John Bosco Mutebe ssentebe wa Bwagusa Zone mu Ggombolola ye Namwendwa mu disitulikiti ya Kamuli bweyabadde ayanjulira abantube ebyavudde mu bigezo by’ekyomusanvu byeyatuula omwaka oguwedde.
Ono ow’emyaka 44, alina abaana 14 era nga yafunye obubonero 26
Ono ebigezo yabituula ne muwalawe Elizerbeth Nambi era gweyasinze okukola obulungi ebigezo nga ye yafunye obubonero 29.
Kati bano bombi baagala kweyongerayo mu siniya ku ssomero lya St. peters e Namwendwa abamu kubaanebe abakulu gyebasomera era nga alina nebigendererwa ebirara mu kino.
Abatuuze nabo basanyukidde ekikolwa kino.
Mutebe agamba nga ssentebe ayagala kubeera kyakulabirako.
Ekirooto kyono ky’ekumala siniya eyookuna agende mu ttendekero akuguke mu by’obulimi.
Posted 14 hours 14 min ago..


text:
Obubenje butuze basatu e Iganga
Abantu basatu bafiiriddewo mbulaga mu bubenje obw’enjawulo mu Disitulikiti y’e Iganga .
Omusasi waffe Willy Basoga Kadaama mu kitundu ekyo atutegeezezza nti obubenje buno bubadde bwa mirundi esatu nga akasoose kafiiriddemu omwana wa myaka 12 atomeddwa emmotoka Prado ebadde ku bakuba kampeyini ku kyalo Bukoona , ate mu kookubiri omusajja awanuse ku mmmotoka waggulu ebaddeko abawagizi b’abeesimbyewo n’agwa naafiirawo ku kyalo Busembatya songa akookusatu kabadde ka Noah eyeevulungudde emirundi emingi ku kyalo Nawangisa era omwana abadde ow’emyaka ena n’akalirawo.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
20 “Bw’ogendanga mu lutalo okulwana n’abalabe bo n’olaba nga bakusinza embalaasi n’amagaali g’olutalo, n’abasirikale, tobatyanga, kubanga Yakuwa Katonda wo eyakuggya mu nsi ya Misiri ali wamu naawe.+
2 Bwe munaabanga munaatera okutandika okulwana, kabona anaasemberanga n’ayogera eri abantu.+
3 Anaabagambanga nti, ‘Wulira ggwe Isirayiri, munaatera okutandika okulwana n’abalabe bammwe. Temutenguka mitima. Temubatya era temutekemuka wadde okukankana,
4 kubanga Yakuwa Katonda wammwe agenda nammwe okulwanyisa abalabe bammwe era abalokole mmwe.’+
5 “Abaami nabo banaayogeranga eri abantu ne babagamba nti, ‘Ani ku mmwe azimbye ennyumba naye nga tannagiyingira mu butongole? Addeyo ewuwe; si kulwa ng’afiira mu lutalo omulala n’agiyingira mu butongole.
6 Ani ku mmwe eyasimba ennimiro y’emizabbibu naye nga tannakungula ku bibala byamu? Addeyo ewuwe; si kulwa ng’afiira mu lutalo omulala n’abikungula.
7 Ani ku mmwe ayogereza omukazi naye nga tannamuwasa? Addeyo ewuwe;+ si kulwa ng’afiira mu lutalo omulala n’amuwasa.’
8 Era abaami banaabuuzanga abantu nti, ‘Ani ku mmwe atidde era atekemuse?+ Addeyo ewuwe aleme kuleetera baganda be kutya nga ye bw’atidde.’+
9 Abaami bwe banaamalanga okwogera eri abantu, banaalondanga abakulu b’eggye okukulembera abantu.
10 “Bw’onoosembereranga ekibuga okulwana nakyo, onookibuuliranga by’onoosinziirangako okuba mu mirembe nakyo.+
11 Bwe kinaakuddangamu mu ngeri eraga nti kyagala okuba mu mirembe naawe era ne kikuggulirawo enzigi zaakyo, abantu bonna abanaakibangamu banaabanga babo; onoobakozesanga emirimu egy’obuddu era banaakuweerezanga.+
12 Naye bwe kinaagaananga okuba mu mirembe naawe, era ne kisalawo okulwana naawe, okizingizanga.
13 Yakuwa Katonda wo alikiwaayo mu mukono gwo era ottanga n’ekitala buli musajja akirimu.
14 Naye abakazi n’abaana n’ensolo ne byonna ebinaabeeranga mu kibuga, omunyago gwakyo gwonna, onoobyetwaliranga;+ era onoolyanga omunyago gw’abalabe bo Yakuwa Katonda wo b’anaabanga akugabudde.+
15 “Bw’otyo bw’onookolanga ebibuga byonna ebikuli ewala ennyo ebitali bibuga bya mawanga gano agakuli okumpi.
16 Naye mu bibuga by’amawanga gano Yakuwa Katonda wo by’akuwa ng’obusika, tolekangamu kiramu na kimu ekissa omukka,+
17 wabula ozikiririzanga ddala Abakiiti, n’Abaamoli, n’Abakanani, n’Abaperizi, n’Abakiivi, n’Abayebusi,+ nga Yakuwa Katonda wo bw’akulagidde;
18 baleme okubayigiriza okukola ebintu byabwe byonna eby’omuzizo bye bakolera bakatonda baabwe, ne mwonoona mu maaso ga Yakuwa Katonda wammwe.+
19 “Bw’onoozingizanga ekibuga n’okirwanyisa okumala ennaku nnyingi era n’okiwamba, emiti gyakyo togigaluliranga mbazzi n’ogisaanyaawo. Onoogiryangako naye togitemanga.+ Omuti gw’oku ttale muntu olyoke oguzingize?
20 Omuti gwokka gw’omanyi nti teguliibwako bibala gw’onoosaanyangawo; onoogutemanga n’okola ekikomera ku kibuga ekirwana naawe, okutuusa lw’onookiwamba.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Ekyamateeka 20
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Biki Bye Tuyiga mu Bayibuli?
Akatabo kano akakozesebwa mu kuyigiriza abantu Bayibuli kasobola okukuyamba okumanya Bayibuli ky’eyogera ku bintu ebitali bimu, gamba ng’ensonga lwaki tubonaabona, bwe tufa tulaga wa, engeri y’okufuna essanyu mu maka, n’ebirala.
Katonda Atwagaliza Bulamu bwa Ngeri Ki?
Oyinza okuba nga weebuuza lwaki waliwo ebizibu bingi leero. Bayibuli egamba nti mu kiseera ekitali kya wala Katonda ajja kuggyawo ebizibu gamba ng’obulwadde n’okufa.
ESSUULA 1
Katonda y’Ani?
Olowooza Katonda akufaako? Yiga ebikwata ku Katonda era n’engeri gy’oyinza okufuuka mukwano gwe.
ESSUULA 2
Bayibuli—Ekitabo Ekiva Eri Katonda
Bayibuli eyinza etya okukuyamba okwaŋŋanga ebizibu byo? Lwaki wandyesize obunnabbi obuli mu Bayibuli?
ESSUULA 3
Katonda Yalina Kigendererwa Ki Okutonda Abantu?
Obulamu bulibeera butya ng’ensi emaze okufuuka olusuku lwa Katonda?
ESSUULA 4
Yesu Kristo y’Ani?
Manya ensonga lwaki Yesu ye Masiya eyasuubizibwa, wa gye yava, era lwaki ayitibwa Omwana wa Yakuwa eyazaalibwa omu yekka.
ESSUULA 5
Ekinunulo—Ekirabo eky’Omuwendo Ennyo Katonda Kye Yatuwa
Ekinunulo kye ki? Kiyinza kitya okukuganyula?
ESSUULA 6
Bwe Tufa Tulaga Wa?
Manya ekyo Bayibuli ky’eyogera ku bafu, wa gye bali, n’ensonga lwaki abantu bafa.
ESSUULA 7
Wajja Kubaawo Okuzuukira!
Wali ofiiriddwako omuntu wo? Kisoboka okuddamu okumulaba? Laba ekyo Bayibuli ky’eyogera ku kuzuukira.
ESSUULA 8
Obwakabaka bwa Katonda Kye Ki?
Abantu bangi bamanyi Essaala ya Mukama Waffe. Ebigambo “Obwakabaka bwo bujje” birina makulu ki?
ESSUULA 9
Enkomerero Eri Kumpi?
Engeri abantu gye beeyisaamu n’endowooza ze balina biraga nti enkomerero eri kumpi, nga Bayibuli bwe yagamba.
ESSUULA 10
Ebikwata ku Bamalayika ne Badayimooni
Bayibuli eyogera ku bamalayika ne badayimooni. Bamalayika ne badayimooni ddala gye bali? Basobola okutuyamba oba okututusaako akabi?
ESSUULA 11
Lwaki Waliwo Okubonaabona Kungi mu Nsi?
Abantu bangi balowooza nti Katonda y’aleeta okubonaabona okuliwo mu nsi. Ggwe olowooza otya? Laba ensonga Katonda z’awa lwaki waliwo okubonaabona.
ESSUULA 12
Oyinza Otya Okufuuka Mukwano gwa Katonda?
Osobola okweyisa mu ngeri esanyusa Yakuwa. Mu butuufu, osobola okufuuka mukwano gwe.
ESSUULA 13
Obulamu Butwale nga bwa Muwendo
Katonda atwala atya okuggyamu embuto, okuteekebwako omusaayi, n’obulamu bw’ensolo?
ESSUULA 14
Amaka go Gasobola Okubaamu Essanyu
Abaami, abakyala, abazadde, n’abaana basobola okukoppa okwagala Yesu kwe yalaga. Tuyinza tutya okumukoppa?
ESSUULA 15
Engeri Entuufu ey’Okusinzaamu Katonda
Laba ebintu mukaaga ebisobola okutuyamba okumanya abo abali mu ddiini ey’amazima.
ESSUULA 16
Salawo Okusinza Katonda mu Ngeri Entuufu
Kusoomoozebwa ki kw’oyinza okufuna ng’obuulirako abalala enzikiriza zo? Oyinza otya okukikola mu ngeri etajja kubaleetera kunyiiga?
ESSUULA 17
Enkizo ey’Okusaba
Katonda awuliriza ng’omusaba? Okusobola okufuna eky’okuddamu mu kibuuzo ekyo, weetaaga okumanya Bayibuli ky’eyigiriza ku kusaba.
ESSUULA 18
Kinneetaagisa Okwewaayo eri Katonda n’Okubatizibwa?
Biki omuntu by’alina okukola nga tannabatizibwa? Manya amakulu g’okubatizibwa era n’engeri gye kulina okukolebwamu.
ESSUULA 19
Sigala ng’Olina Enkolagana ey’Oku Lusegere ne Yakuwa
Tuyinza tutya okulaga Katonda nti tumwagala era nti tusiima byonna by’atukoledde?
Ebyongerezeddwako
Amakulu g’ebigambo ebikozesebwa mu katabo Biki Bye Tuyiga mu Bayibuli?


text: 28 Awo Isaaka n’ayita Yakobo n’amuwa omukisa era n’amulagira nti: “Towasanga mukazi mu bawala ba Kanani.+2 Genda e Padanalaamu mu nnyumba ya Besweri taata wa nnyoko, eyo gy’oba owasa omukazi ku bawala ba Labbaani+ kojja wo.3 Katonda Omuyinza w’Ebintu Byonna ajja kukuwa omukisa, akuwe abaana, akwaze, era awatali kubuusabuusa ojja kufuuka ekibiina ky’abantu.+4 Era ajja kukuwa omukisa gwa Ibulayimu,+ ggwe n’ezzadde lyo, otwale ensi gy’obadde obeeramu ng’omugwira, ensi Katonda gye yawa Ibulayimu.”+5 Bw’atyo Isaaka n’asindika Yakobo n’agenda e Padanalaamu ewa Labbaani mutabani wa Besweri Omwalameeya,+ era mwannyina wa Lebbeeka+ maama wa Yakobo ne Esawu.6 Esawu n’alaba nga Isaaka awadde Yakobo omukisa era n’amusindika e Padanalaamu awase eyo omukazi, era nga bwe yali amuwa omukisa yamulagira nti, “Towasanga mukazi mu bawala b’omu Kanani,”+7 era nti Yakobo yali agondedde kitaawe ne nnyina n’agenda e Padanalaamu.+8 Awo Esawu n’akitegeera nti abawala ba Kanani tebasanyusa kitaawe Isaaka,+9 bw’atyo n’agenda ewa Isimayiri omwana wa Ibulayimu n’awasa muwala we Makalasi mwannyina wa Nebayosi, n’amwongera ku bakazi be abalala.+10 Yakobo n’ava e Beeru-seba n’ayolekera e Kalani.+11 Oluvannyuma lw’ekiseera n’atuuka mu kifo ekimu n’ateekateeka okusula awo kubanga enjuba yali egudde. N’addira erimu ku mayinja agaali mu kifo ekyo n’alyezizika ne yeebaka awo.+12 N’aloota, era laba! waaliwo amadaala* nga gasimbiddwa ku nsi, ng’entikko yaago etuukira ddala mu ggulu, nga bamalayika ba Katonda bagambukirako era nga bagakkirako.+13 Era Laba! Yakuwa yali waggulu waago, n’agamba nti:“Nze Yakuwa Katonda wa Ibulayimu jjajjaawo era Katonda wa Isaaka.+ Ensi gy’ogalamiddeko ŋŋenda kugikuwa ggwe n’ezzadde lyo.+14 Era ezzadde lyo liriba ng’enfuufu y’ensi,+ era balibuna ebugwanjuba n’ebuvanjuba n’ebukiikakkono n’ebukiikaddyo, era okuyitira mu ggwe ne mu zzadde lyo, ebika byonna eby’oku nsi biriweebwa omukisa.*+15 Era ndi wamu naawe, nja kukukuuma yonna gy’onoogendanga era nja kukukomyawo mu nsi eno.+ Sirikuleka era ndikola byonna bye nkusuubizza.”+16 Awo Yakobo n’azuukuka n’agamba nti: “Mazima ddala Yakuwa ali mu kifo kino, naye nze mbadde sikimanyi.”17 N’atya era n’agamba nti: “Ekifo kino nga kya ntiisa! Ddala eno nnyumba ya Katonda+ era guno gwe mulyango gw’eggulu.”+18 Yakobo n’agolokoka ku makya ennyo, n’addira ejjinja lye yali yeezizise n’alisimba okuba ekijjukizo, n’aliyiwako amafuta.+19 Ekifo ekyo n’akituuma Beseri,* naye mu kusooka ekibuga ekyo kyali kiyitibwa Luuzi.+20 Yakobo ne yeeyama ng’agamba nti: “Katonda bw’aneeyongera okubeera nange n’ankuuma mu lugendo lwange, era n’ampa emmere n’eby’okwambala,21 ne nkomawo mirembe mu nnyumba ya kitange, ddala Yakuwa ajja kuba akiraze nti ye Katonda wange.22 Era ejjinja lino lye nsimbye okuba ekijjukizo lirifuuka ennyumba ya Katonda,+ era ku buli kintu ky’onompanga nnaakuwangako kimu kya kkumi.”


text:
Osalawo Otya?
“Mutegeerenga Yakuwa ky’ayagala.”
ENNYIMBA: 69, 57
1. Ebimu ku biragiro ebiri mu Bayibuli bye biruwa, era okugondera ebiragiro ebyo kituganyula kitya?
MU KIGAMBO kye, Bayibuli, Yakuwa atuwadde ebiragiro ebitali bimu. Ng’ekyokulabirako, atulagira okwewala ebikolwa eby’obugwenyufu, okusinza ebifaananyi, okubba, n’okutamiira. (1 Kol. 6:9, 10) Ate era n’Omwana wa Katonda, Yesu Kristo, yalagira abagoberezi be nti: “Mugende mufuule abantu b’omu mawanga gonna abayigirizwa, nga mubabatiza mu linnya lya Kitaffe, n’ery’Omwana, n’ery’omwoyo omutukuvu, nga mubayigiriza okukwata ebintu byonna bye nnabalagira. Era laba! Ndi wamu nammwe ennaku zonna okutuusa ku mafundikira g’enteekateeka y’ebintu.” (Mat. 28:19, 20) Awatali kubuusabuusa, ebiragiro bya Katonda bya bukuumi nnyo gye tuli! Okubigondera kituleetedde okussibwamu ekitiibwa, era kituyambye okwewala endwadde n’okufuna essanyu mu maka. N’ekisinga obukulu, okukolera ku biragiro bya Katonda, nga mw’otwalidde n’ekyo ekikwata ku kubuulira, kituviiriddeko okufuna enkolagana ey’oku lusegere ne Yakuwa.
2, 3. (a) Lwaki ebintu ebimu Bayibuli tebiwaako mateeka butereevu? (b) Bibuuzo ki bye tugenda okwetegereza mu kitundu kino? (Laba ekifaananyi waggulu.)
2 Kyokka waliwo ebintu bingi Bayibuli by’etewaako mateeka butereevu. Ng’ekyokulabirako, Ebyawandiikibwa tebitubuulira kalonda yenna akwata ku ngoye Abakristaayo ze basaanidde okwambala. Ekyo kyoleka kitya amagezi ga Yakuwa? Emisono gy’engoye n’obuwangwa bw’abantu byawukana mu bitundu by’ensi ebitali bimu era bikyuka buli luvannyuma lwa kiseera. Singa Bayibuli yalimu olukalala lw’emisono gy’engoye abantu ze balina okwambala oba amateeka agakwata ku kwekolako, yandibadde yava dda ku mulembe. Ekyo kituyamba n’okulaba ensonga lwaki Ekigambo kya Katonda tekiriimu lukalala lw’amateeka gakwata ku mirimu Abakristaayo gye balina okukola, ku bujjanjabi bwe balina okufuna, n’engeri gye balina okwesanyusaamu. Abantu kinnoomu n’emitwe gy’amaka basaanidde okwesalirawo ku nsonga ezo.
3 Ekyo kitegeeza nti Yakuwa tafaayo ku ekyo kye tusalawo, ne bwe kiba nti kirina kinene kye kijja okukola ku bulamu bwaffe? Kitaffe ow’omu ggulu asanyukira buli kye tusalawo kasita kiba nga tekirina tteeka lya mu Bayibuli lye kimenye? Bwe twesanga nga tulina okusalawo ku bintu Bayibuli by’etewaako mateeka butereevu, tuyinza tutya okusalawo mu ngeri esanyusa Yakuwa?
LWAKI TULINA OKWEGENDEREZA BYE TUSALAWO?
4, 5. Biki ebiyinza okuva mu bye tusalawo, era bye tusalawo biyinza bitya okukwata ku balala?
4 Abantu abamu tebeefiirayo ku ebyo bye basalawo. Naye bwe tuba ab’okusalawo mu ngeri esanyusa Katonda, tulina okusooka okulowooza ku mateeka n’emisingi egiri mu Bayibuli era ne tugikolerako. Ng’ekyokulabirako, bwe tuba ab’okusiimibwa mu maaso ga Katonda tulina okugondera etteeka lye yawa erikwata ku kwewala omusaayi. (Lub. 9:4; Bik. 15:28, 29) Okusaba kusobola okutuyamba okusalawo mu ngeri etuukana n’amateeka era n’emisingi egiri mu Bayibuli.
5 Ebintu ebikulu bye tusalawo birina kinene kye bikola ku nkolagana yaffe ne Yakuwa. Bwe tusalawo obulungi kinyweza enkolagana yaffe ne Yakuwa, ate bwe tusalawo obubi kyonoona enkolagana yaffe ne Yakuwa. Ate era bwe tusalawo obubi kiyinza okukosa abalala mu by’omwoyo, okubeesittaza, oba okumalawo obumu mu kibiina. N’olwekyo, tulina okwegendereza bye tusalawo.
6. Tuyinza tutya okusalawo mu ngeri ey’amagezi?
6 Ate watya singa twetaaga okusalawo ku bintu Bayibuli by’eteyogerako butereevu? Mu mbeera ng’eyo, tulina okwewala okusalawo nga tusinziira ku ebyo ffe bye twagala. Mu kifo ky’ekyo, tulina okusooka kulowooza ku ebyo ebizingirwamu era ne tusalawo nga tusinziira ku ebyo Yakuwa by’ayagala.
TEGEERA YAKUWA KY’AYAGALA
7. Bwe kiba nti ekintu tekyogerwako butereevu mu Bayibuli, tuyinza tutya okutegeera ekyo Yakuwa ky’ayagala?
7 Mu Abeefeso 5:17, Bayibuli egamba nti: “Mutegeerenga Yakuwa ky’ayagala.” Oyinza okwebuuza, ‘Bwe kiba nti ekintu tekyogerwako butereevu mu Bayibuli, nnyinza ntya okutegeera ekyo Yakuwa ky’ayagala?’ Tusobola okutegeera ekyo Yakuwa ky’ayagala nga tumusaba era nga tukkiriza obulagirizi bw’atuwa ng’akozesa omwoyo gwe omutukuvu.
8. Kiki ekyayamba Yesu okutegeera ekyo Katonda ky’ayagala? Waayo ekyokulabirako.
8 Yesu yafubanga okutegeera ekyo Kitaawe ky’ayagala. Enfunda bbiri, Bayibuli eraga nti Yesu yasooka n’asaba oluvannyuma n’aliisa abantu emmere mu ngeri ey’ekyamagero. (Mat. 14:17-20; 15:34-37) Naye ate Yesu bwe yali mu ddungu ng’enjala emuluma, Omulyolyomi n’amukema, yagaana okufuula amayinja emmere. (Soma Matayo 4:2-4.) Olw’okuba yali amanyi endowooza ya Yakuwa, Yesu yakiraba nti tekyali kituufu okufuula amayinja emmere. Yesu yakiraba nti okugezaako okwefunira ebibye ng’akozesa amaanyi Katonda ge yamuwa, kyali tekituukagana na Katonda by’ayagala. Bwe yagaana okufuula amayinja emmere, Yesu yakiraga nti yali yeesiga Yakuwa okumuwa obulagirizi n’okukola ku byetaago bye eby’omubiri.
9, 10. Kiki ekinaatuyamba okusalawo mu ngeri ey’amagezi? Waayo ekyokulabirako.
9 Bwe tuba ab’okusalawo mu ngeri ey’amagezi nga Yesu bwe yakola, tulina okwesiga Yakuwa okutuwa obulagirizi. Tusaanidde okukolera ku bigambo bino: “Weesigenga Yakuwa n’omutima gwo gwonna, era teweesigamanga ku kutegeera kwo. Mulowoozengako mu byonna by’okola, anaatereezanga amakubo go. Teweetwalanga kuba wa magezi. Tya Yakuwa oleke ebibi.” (Nge. 3:5-7) Bwe tusoma Bayibuli, tumanya endowooza ya Yakuwa era ekyo kituyamba okumanya kye tusaanidde okukola nga twolekaganye n’embeera ezitali zimu. Gye tukoma okumanya endowooza ya Yakuwa, gye kikoma okutwanguyira okukolera ku bulagirizi bw’atuwa.
10 Ng’ekyokulabirako: Kuba akafaananyi ng’omukyala agenze mu katale. Ng’ali eyo, alaba engatto ezimusanyusa, naye nga baziseera nnyo. Yeebuuza, ‘Omwami wange anaawulira atya singa nsasaanya ssente zino zonna ku ngatto zino?’ Eky’okuddamu aba akimanyi, wadde nga tali na mwami we. Lwaki amanyi eky’okuddamu? Kubanga emyaka bwe gizze giyitawo, agenze ategeera endowooza omwami we gy’alina ku kusaasaanya ssente ennyingi ekiteetaagisa. Bwe kityo, asobola okumanya endowooza omwami we gy’alina ku kugula engatto ezo ku ssente ezo. Mu ngeri y’emu, bwe tugenda tutegeera endowooza ya Yakuwa n’amakubo ge, tweyongera okumanya ekyo Kitaffe ow’omu ggulu ky’ayagala tukole mu mbeera ezitali zimu.
OYINZA OTYA OKUMANYA ENDOWOOZA YA YAKUWA?
11. Bibuuzo ki bye tusaanidde okwebuuza nga tusoma Bayibuli oba nga twesomesa? (Laba akasanduuko “ Ng’Osoma Ekigambo kya Katonda, Weebuuze.”)
11 Okusobola okumanya endowooza ya Yakuwa, tulina okufuba okwesomesa. Bwe tuba tusoma Bayibuli oba nga twesomesa, tusaanidde okwebuuza, ‘Bino bye nsoma binjigiriza ki ku Yakuwa, ku makubo ge, ne ku ndowooza ye?’ Tusaanidde okuba n’endowooza ng’ey’omuwandiisi wa Zabbuli eyagamba nti: “Mmanyisa amakubo go, Ai Yakuwa; njigiriza empenda zo. Nsobozesa okutambulira mu mazima go era njigiriza, kubanga ggwe Katonda ow’obulokozi bwange. Essuubi lyange liba mu ggwe okuzibya obudde.” (Zab. 25:4, 5) Nga tufumiitiriza ku ebyo bye tuba tusomye mu Bayibuli, tuyinza okwebuuza ebibuuzo nga bino: ‘Nnyinza ntya okukolera ku bintu bino mu maka gange? Mbeera ki mwe kiyinza okunneetaagisa okubikolerako? Nga ndi waka, nga ndi ku mulimu, nga ndi ku ssomero, oba nga mbuulira?’ Oluvannyuma lw’okumanya embeera mwe kiyinza okukwetaagisa okukolera ku bintu by’oba osomye, kiba kyangu okulaba engeri gy’oyinza okubikolerako.
12. Ebitabo byaffe awamu n’enkuŋŋaana zaffe, biyinza bitya okutuyamba okweyongera okutegeera endowooza ya Yakuwa ku bintu ebitali bimu?
12 Ekintu ekirala ekisobola okutuyamba okumanya endowooza ya Yakuwa kwe kussaayo omwoyo ku bulagirizi bw’atuwa okuyitira mu kibiina kye. Ng’ekyokulabirako, Watch Tower Publications Index awamu n’Ekitabo Ekiyamba Abajulirwa ba Yakuwa Okunoonyereza byategekebwa okutuyamba okumanya endowooza ya Yakuwa ku bintu ebitali bimu bye tulina okusalawo kinnoomu. Ate era kituganyula nnyo bwe tussaayo omwoyo nga tuli mu nkuŋŋaana era ne tuzeenyigiramu. Okufumiitiriza ku ebyo bye tuyiga kisobola okutuyamba okwongera okumanya endowooza ya Yakuwa n’okutuukanya endowooza yaffe n’eyiye. Bwe tukozesa mu bujjuvu ebintu Yakuwa by’atuteereddewo okutuliisa mu by’omwoyo, kijja kutuyamba okweyongera okutegeera amakubo ge. N’ekinaavaamu, tujja kusobola okusalawo mu ngeri esanyusa Katonda.
SALAWO MU NGERI ETUUKANA N’ENDOWOOZA YA YAKUWA
13. Waayo ekyokulabirako ekiraga engeri okumanya endowooza ya Yakuwa gye kiyinza okutuyamba okusalawo mu ngeri ey’amagezi.
13 Lowooza ku kyokulabirako kino ekiraga engeri okumanya endowooza ya Yakuwa gye kisobola okutuyamba okusalawo mu ngeri ey’amagezi. Watya singa obadde oyagala okutandika okuweereza nga payoniya owa bulijjo? Okiraba nti okusobola okuweereza nga payoniya, olina okubaako ebintu bye weggyako. Mu kiseera kye kimu, oyinza okutandika okwebuuza obanga onoosobola okusigala ng’oli musanyufu nga weggyeeko ebintu ebimu. Kyo kituufu nti tewali tteeka lyonna mu Bayibuli litulagira kuweereza nga bapayoniya. Naye Yesu yatukakasa nti abo abeefiiriza ku lw’Obwakabaka bajja kufuna emikisa mingi. (Soma Lukka 18:29, 30.) Ate era Ebyawandiikibwa biraga nti Yakuwa asanyuka nnyo bwe tuwaayo kyeyagalire ebiweebwayo gy’ali, era bw’akiraba nti ebyo bye tukola okuwagira okusinza okw’amazima tubikola n’essanyu. (Zab. 119:108; 2 Kol. 9:7) Bw’ofumiitiriza ku byawandiikibwa ebyo era n’osaba Yakuwa, olowooza tekisobola kukuyamba okumanya endowooza ya Yakuwa? Okufumiitiriza ku byawandiikibwa ebyo kisobola okukuyamba okusalawo mu ngeri ennungi era ejja okukuviiramu okufuna emikisa gya Yakuwa.
14. Oyinza otya okumanya obanga olugoye lw’oyagala okwambala lunaasanyusa Yakuwa?
14 Lowooza ku kyokulabirako ekirala: Watya singa waliwo olugoye lw’owulira ng’oyagala naye ate nga luyinza okubaako be lwesittaza mu kibiina. Okugatta ku ekyo, oyinza okuba nga tolina tteeka lyonna ly’omanyi mu Bayibuli erigaana omuntu okwambala olugoye ng’olwo. Yakuwa alina ndowooza ki ku ekyo? Omutume Pawulo yaluŋŋamizibwa okuwandiika nti: “Obulungi bw’abakazi bulemenga kubeera mu misono gya nviiri oba okwambala zzaabu oba luulu oba engoye ez’ebbeeyi, wabula bubeerenga mu kwambala ebyambalo ebisaana, ebiweesa ekitiibwa, era ebiraga nti beegendereza. Beekolengako mu ngeri esaanira abakazi abagamba nti bawa Katonda ekitiibwa. Bakolenga ebikolwa ebirungi, era ng’obwo bwe bulungi bwabwe.” (1 Tim. 2:9, 10) Kya lwatu nti okubuulirira okwo kukwata ne ku basajja Abakristaayo. Abaweereza ba Yakuwa tebafaayo ku ebyo byokka bo bye baagala, naye balowooza ne ku ngeri ennyambala yaabwe n’engeri gye beekolako gy’ekwata ku balala. Okubeera abeegendereza n’okwagala kwe tulina eri abalala kituyamba okulowooza ku ngeri ebyo bye tukola gye biyinza okukwata ku bakkiriza bannaffe, bwe tutyo ne twewala okubeesittaza. (1 Kol. 10:23, 24; Baf. 3:17) Ate era okufumiitiriza ku Byawandiikibwa ebitali bimu, kisobola okutuyamba okumanya endowooza ya Yakuwa ku nsonga eno, ne tusobola okusalawo mu ngeri emusanyusa.
15, 16. (a) Yakuwa awulira atya bwe tudda awo ne tulowooza ku bintu eby’obugwenyufu? (b) Tuyinza tutya okumanya ekyo Yakuwa ky’ayagala nga tulondawo eby’okwesanyusaamu? (c) Tuyinza tutya okusalawo obulungi ku bintu ebikulu ennyo?
15 Bayibuli eraga nti Yakuwa anakuwala bw’alaba abantu nga bakola ebintu ebibi, era ‘ng’ebirowoozo byonna eby’omu mutima gwabwe bibi ekiseera kyonna.’ (Soma Olubereberye 6:5, 6.) Okusinziira ku bigambo ebyo, tukiraba nti kikyamu okudda awo okulowooza ku bintu eby’obugwenyufu kubanga ekyo kiyinza okutuleetera okukola ebibi eby’amaanyi. Omuyigirizwa Yakobo yagamba nti: “Amagezi agava waggulu okusooka malongoofu, ga mirembe, si makakanyavu, mawulize, gajjudde obusaasizi n’ebibala ebirungi, tegasosola, era tegaliimu bunnanfuusi.” (Yak. 3:17) Okumanya ekyo kyanditukubirizza okwewala eby’okwesanyusaamu ebiyinza okutuleetera okufuna ebirowoozo ebibi n’okwegomba okubi. Abakristaayo abalina endowooza ya Yakuwa tebeetaaga kubuuza obanga basaanidde okusoma ekitabo kino oba kiri, okulaba firimu eno oba eri, n’ebintu ebirala ebirimu ebintu Yakuwa by’akyawa. Bayibuli eraga bulungi endowooza Yakuwa gy’alina ku bintu ebyo.
16 Waliwo ebintu bingi bye tusobola okusalawo mu ngeri ez’enjawulo kyokka ng’engeri ezo zonna ntuufu. Naye bwe kituuka ku kusalawo ebintu ebikulu ennyo, oluusi kiba kirungi okwebuuza ku bakadde oba ku Bakristaayo abakulu mu by’omwoyo. (Tit. 2:3-5; Yak. 5:13-15) Kya lwatu nti kiba kikyamu okugamba abalala batusalirewo. Abakristaayo basaanidde okutendeka obusobozi bwabwe obw’okutegeera era ne babukozesa. (Beb. 5:14) Ffenna tusaanidde okukolera ku bigambo bino ebyaluŋŋamizibwa: “Buli omu ajja kwetikka omugugu gwe.”
17. Bwe tusalawo mu ngeri esanyusa Yakuwa, kituganyula kitya?
17 Bwe tusalawo mu ngeri etuukana n’endowooza ya Yakuwa, enkolagana yaffe naye yeeyongera okunywera. (Yak. 4:8) Atusiima era atuwa emikisa. Era ekyo kituleetera okwongera okwesiga Kitaffe oyo ow’omu ggulu. N’olwekyo, ka bulijjo tufube okukolera ku mateeka n’emisingi egiri mu Bayibuli kubanga bituyamba okutegeera endowooza ya Yakuwa. Kya lwatu nti bulijjo wajja kubangawo ebipya bye tuyiga ku Yakuwa. (Yob. 26:14) Wadde kiri kityo, ne leero bwe tufuba, tusobola okufuna amagezi, okumanya, n’okutegeera bye twetaaga okusobola okusalawo mu ngeri ennungi. (Nge. 2:1-5) Endowooza z’abantu n’enteekateeka zaabwe zijja ne zigenda, naye ng’omuwandiisi wa Zabbuli bwe yagamba: “Ebyo Yakuwa by’ateekateeka bijja kubeerawo emirembe gyonna; ebirowoozo by’omu mutima gwe bibeerawo emirembe n’emirembe.” (Zab. 33:11) Tewali kubuusabuusa nti singa tutuukanya endowooza yaffe n’endowooza ya Yakuwa, tusobola okusalawo mu ngeri ey’amagezi.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Ekigendererwa ky’engero (1-7)
-
Akabi akali mu kukolagana n’abantu ababi (8-19)
-
Amagezi aga nnamaddala galeekaanira mu lujjudde (20-33)
1 Engero za Sulemaani,+ mutabani wa Dawudi,+ kabaka wa Isirayiri:+
2 Ezisobozesa omuntu okufuna amagezi+ n’okuyigirizibwa;Ezisobozesa omuntu okutegeera ebigambo eby’amagezi;
3 Ezisobozesa omuntu okuyigirizibwa+ n’aba ow’amagezi,Omutuukirivu,+ omwenkanya,+ era omugolokofu;
4 Eziwa amagezi+ abo abatalina bumanyirivu;Ezisobozesa omuvubuka okufuna okumanya n’obusobozi bw’okulowooza obulungi.+
5 Omuntu ow’amagezi awuliriza era ne yeeyongera okuyiga;+Omuntu omutegeevu afuna obulagirizi obulungi+
6 Asobole okutegeera engero, n’ebikokyo,Ebigambo eby’abagezigezi n’ebyo bye boogera mu ngeri y’okugereesa.+
7 Okutya Yakuwa ye ntandikwa y’okumanya.+
Abasirusiru bokka be banyooma amagezi n’okubuulirirwa.+
8 Mwana wange, wuliriza kitaawo by’akuyigiriza,+Era tovanga ku ebyo nnyoko by’akuyigiriza.+
9 Biringa omuge ogulabika obulungi ku mutwe gwo+Era biringa omukuufu omulungi mu bulago bwo.+
10 Mwana wange, ababi bwe bakusendasenda, tokkirizanga.+
11 Bwe bakugambanga nti: “Jjangu tugende ffenna,
Tuteege abantu tubatte.
Tujja kwekweka tulindirire abo abatalina musango.
12 Tujja kubamira nga balamu, ng’amagombe bwe gakola,Nga balamba, ng’abo abakka mu kinnya.
13 Tunyage ebintu byabwe byonna eby’omuwendo;Tujjuze ennyumba zaffe omunyago.
14 Jjangu otwegatteko,Tujja kugabana kyenkanyi ebyo bye tunnabba.”
15 Mwana wange, tobagobereranga.
Tokwatanga kkubo lyabwe,+
16 Kubanga ebigere byabwe bidduka mbiro okukola ebibi;Banguwa okuyiwa omusaayi.+
17 Mazima tekigasa kutega kitimba ng’ekinyonyi kikulaba.
18 Ababi kyebava bateega okuyiwa omusaayi;Bateega abantu basaanyeewo obulamu bwabwe.
19 Ebyo bye bikolwa by’abo abaagala okwefunira ebintu mu makubo amakyamu,Ebijja okumalawo obulamu bw’abo ababifuna.+
20 Amagezi aga nnamaddala+ galeekaanira mu nguudo.+
Googerera waggulu mu bifo eby’olukale.+
21 Gakoowoolera mu masaŋŋanzira awaba abantu abangi.
Googerera ku miryango gy’ekibuga+ nti:
22 “Mmwe abatalina kye mumanyi mulituusa wa okwagala obutamanya?
Mmwe abasekerezi mulituusa wa okwagala okusekerera abalala?Nammwe abasirusiru mulituusa wa okukyawa okumanya?+
23 Mubeeko kye mukolawo nga mbanenyezza.+
Ndyoke mbafukeko omwoyo gwange,Mbamanyise ebigambo byange.+
24 Kubanga nnakoowoola, naye ne mugaana okuwuliriza,Nnagolola omukono gwange, naye tewali n’omu yafaayo.+
25 Mwasambajja amagezi gonna ge nnabawa,Era mwagaana okubaako kye mukolawo nga mbanenyezza.
26 Nange nja kubasekerera nga mutuukiddwako akabi;Nja kubakudaalira nga kye mutya kibatuuseeko,+
27 Kye mutya bwe kinajja ng’enkuba erimu embuyaga,Akabi ne kabajjira ng’omuyaga,Era ennaku n’ebizibu bwe binaabajjira.
28 Olwo balinkoowoola, naye siribaddamu;Balinnoonya, naye tebalindaba,+
29 Kubanga baakyawa okumanya,+Era baasalawo obutatya Yakuwa.+
30 Baasambajja amagezi ge nnabawa;Baanyooma byonna bye nnabagamba nga mbanenya.
31 N’olwekyo ebinaabatuukako bijja kuba bibagwanira,+Bajja kukkuta enkwe zammwe.
32 Obujeemu bw’abo abatalina bumanyirivu bulibassa,N’obuteefiirayo bw’abasirusiru bulibazikiriza.
33 Naye oyo ampuliriza aliba mirembe+Era talitya kabi konna.”+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Engero 1
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Ennyanjula yʼEkitundu 13
Yesu yajja ku nsi okuwaayo obulamu bwe ku lw’abantu abatatuukiridde. Wadde nga Yesu yafa, yawangula ensi. Yakuwa teyeerabira Mwana we, era yamuzuukiza. Yesu yaweereza abalala era yabasonyiwanga nga bakoze ensobi. Oluvannyuma lw’okuzuukira, Yesu yalabikira abayigirizwa be. Yabayigiriza engeri y’okukolamu omulimu omukulu gwe yabakwasa. Bw’oba oli muzadde, yamba omwana wo okukimanya nti naffe tusaanidde okwenyigira mu mulimu ogwo.
MU KITUNDU KINO
Eky’Ekiro kya Yesu Ekyasembayo
Yesu yayigiriza abatume be ebintu nga bali ku ky’ekiro ekyasembayo naye.
Yesu Akwatibwa
Yuda akulemberamu ekibiina ky’abantu nga balina ebitala n’emiggo n’abatwala mu nnimiro y’e Gesusemane bakwate Yesu.
Peetero Yeegaana Yesu
Kiki ekibaawo mu luggya lw’ennyumba ya Kayaafa? Era kiki ekituuka ku Yesu ng’ali munda mu nnyumba?
Yesu Afiira e Ggologoosa
Lwaki Piraato alagira Yesu okuttibwa?
Yesu Azuukizibwa
Bintu ki ebyewuunyisa ebyaliwo mu nnaku ezaddirira nga Yesu amaze okuttibwa?
Yesu Alabikira Abavubi
Kiki Yesu ky’akola okubayita?
Yesu Addayo mu Ggulu
Bw’aba tannaddayo mu ggulu, awa abayigirizwa be ekiragiro ekikulu ennyo.


text: 26 Ku ntandikwa y’obufuzi bwa Kabaka Yekoyakimu owa Yuda,+ mutabani wa Yosiya, Yakuwa yayogera ne Yeremiya n’amugamba nti:2 “Bw’ati Yakuwa bw’agamba, ‘Yimirira mu luggya lw’ennyumba ya Yakuwa oyogere ebikwata ku bantu* bonna ab’omu bibuga bya Yuda abajja mu nnyumba ya Yakuwa okusinza.* Bagambe byonna bye nkulagira; tolekaayo kigambo na kimu.3 Oboolyawo banaawuliriza, buli omu n’aleka ekkubo lye ebbi, nange ne nkyusa ekirowoozo* ne sireeta kabi ke mbadde ŋŋenda okubatuusaako olw’ebikolwa byabwe ebibi.+4 Bagambe nti: “Bw’ati Yakuwa bw’agamba, ‘Bwe mutampulirize, ne mugaana okugoberera amateeka ge* nnabawa,5 era ne mugaana okuwuliriza ebigambo by’abaweereza bange bannabbi, be nzize mbatumira enfunda n’enfunda,* naye ne mutabawuliriza,+6 ennyumba eno nja kugifuula nga Siiro,+ era ekibuga kino nja kukifuula ekintu eky’okukolimirwa amawanga gonna ag’oku nsi.’”’”+7 Bakabona ne bannabbi n’abantu bonna ne bawulira Yeremiya ng’ayogera ebigambo ebyo mu nnyumba ya Yakuwa.+8 Yeremiya bwe yamala okwogera ebyo byonna Yakuwa bye yali amulagidde okwogera eri abantu bonna, bakabona ne bannabbi, n’abantu bonna ne bamukwata ne bagamba nti: “Oli wa kuttibwa.9 Lwaki olagudde mu linnya lya Yakuwa ng’ogamba nti, ‘Ennyumba eno ejja kufuuka nga Siiro, era ekibuga kino kijja kuzikirizibwa kireme kusigalamu muntu n’omu’?” Awo abantu bonna ne beetooloola Yeremiya mu nnyumba ya Yakuwa.10 Abaami b’omu Yuda bwe baawulira ebigambo ebyo, ne bava mu nnyumba ya* kabaka ne bajja mu nnyumba ya Yakuwa ne batuula ku mulyango omuggya ogw’ennyumba ya Yakuwa.+11 Bakabona ne bannabbi ne bagamba abaami n’abantu bonna nti: “Omusajja ono agwanidde okuttibwa+ olw’okuba alagudde akabi ku kibuga kino nga nammwe bwe muwulidde n’amatu gammwe.”+12 Yeremiya n’agamba abaami bonna n’abantu bonna nti: “Yakuwa ye yantuma okulagula ku nnyumba eno ne ku kibuga kino ebyo byonna bye muwulidde.+13 Kale mukyuse amakubo gammwe n’ebikolwa byammwe era mugondere eddoboozi lya Yakuwa Katonda wammwe, Yakuwa akyuse ekirowoozo* aleme okuleeta akabi ke yagamba okubatuusaako.+14 Naye nze ndi mu mikono gyammwe. Munkole kyonna kye mulaba nga kirungi era nga kisaanidde mu maaso gammwe.15 Kyokka mukimanye nti bwe munzita mujja kwereetako omusaayi ogutaliiko musango, muguleete ne ku kibuga kino, ne ku bakibeeramu, kubanga ekituufu kiri nti Yakuwa ye yantuma gye muli okwogera ebigambo ebyo byonna bye muwulidde.”16 Awo abaami n’abantu bonna ne bagamba bakabona ne bannabbi nti: “Omusajja ono tagwanidde kuttibwa kubanga ayogedde gye tuli mu linnya lya Yakuwa Katonda waffe.”17 Ate era abamu ku bakadde ab’omu nsi ne basituka ne boogera eri ekibiina ky’abantu kyonna nti:18 “Mikka+ ow’e Moleseesi yalagula mu kiseera kya Kabaka Keezeekiya+ owa Yuda, era n’agamba abantu bonna ab’omu Yuda nti, ‘Bw’ati Yakuwa ow’eggye bw’agamba:“Sayuuni lulikabalwa ng’ennimiro,Yerusaalemi kirifuuka ntuumu ya bifunfugu,+Era olusozi lw’Ennyumba lulifuuka ng’ebifo ebigulumivu eby’omu kibira.”’*+19 “Kabaka Keezeekiya owa Yuda n’abantu b’omu Yuda bonna baamutta? Teyatya Yakuwa era n’asaba Yakuwa abasaasire, Yakuwa n’akyusa ekirowoozo* n’ataleeta kabi ke yali agambye okubatuusaako?+ N’olwekyo tugenda kwereetako akabi ak’amaanyi.20 “Ate era waaliwo omusajja omulala eyalagula mu linnya lya Yakuwa, Uliya mutabani wa Semaaya ow’e Kiriyasu-yalimu,+ eyayogera ku kibuga kino ne ku nsi eno ebigambo ebifaananako ebya Yeremiya.21 Kabaka Yekoyakimu+ n’abasajja be bonna ab’amaanyi n’abaami bonna bwe baawulira ebigambo bye yayogera, kabaka n’ayagala okumutta.+ Uliya bwe yakimanya n’atya n’addukira e Misiri.22 Kabaka Yekoyakimu yatuma Erunasani+ mutabani wa Akubooli n’abasajja abalala e Misiri,23 ne baggya Uliya e Misiri ne bamutwala eri Kabaka Yekoyakimu, n’amutta n’ekitala+ n’asuula omulambo gwe mu kifo omuziikibwa abantu aba bulijjo.”24 Naye Akikamu+ mutabani wa Safani+ yayamba Yeremiya, n’ataweebwayo mu mikono gy’abantu okuttibwa.+


text:
EBIKWATAGANA N’EBIRI KUNGULU | ABEEBAGAZI B’EMBALAASI ABANA
Abeebagazi b’Embalaasi Abana Be Baani?
Abeebagazi b’embalaasi abana bayinza okulabika ng’abatiisa, naye tosaanidde kubatya. Lwaki? Kubanga Bayibuli awamu n’ebintu ebiriwo mu nsi leero bituyamba okubategeera. Wadde nga bakiikirira ebizibu ebiriwo mu nsi, ojja kuganyulwa bw’onootegeera ebibakwatako. Naye ka tusooke tutegeere abeebagazi b’embalaasi abo abana.
OYO ATUDDE KU MBALAASI ENJERU
Okwolesebwa okwo kutandika bwe kuti: “Ne ndaba era laba! embalaasi enjeru; eyali agituddeko yalina omutego gw’akasaale; n’aweebwa engule, n’agenda ng’awangula asobole okumaliriza okuwangula kwe.”
Oyo eyali atudde ku mbalaasi enjeru y’ani? Mu kitabo ky’Okubikkulirwa, ayitibwa “Kigambo kya Katonda.” (Okubikkulirwa 19:11-13) Ekitiibwa ekyo kyaweebwa Yesu Kristo, kubanga akola ng’omwogezi wa Katonda. (Yokaana 1:1, 14) Ate era Yesu ayitibwa “Kabaka wa bakabaka, era Mukama wa bakama.” Okugatta ku ekyo, ayitibwa “Mwesigwa era wa Mazima.” (Okubikkulirwa 19:11, 16) Yesu yaweebwa obuyinza okulwana olutalo, naye obuyinza bwe tabukozesa bubi.
Ani yawa Yesu obuyinza okulwana olutalo olwo? (Okubikkulirwa 6:2) Nnabbi Danyeri yafuna okwolesebwa mwe yalabira “omwana w’omuntu,” ng’ono ye Masiya oba Kristo, ng’aweebwa “obufuzi, n’ekitiibwa, n’obwakabaka.” Eyamuwa obuyinza obwo si mulala, wabula Yakuwa * Katonda “abaddewo okuva edda n’edda.” (Danyeri 7:13, 14) Mu Byawandiikibwa, langi enjeru ekiikirira obutuukirivu. N’olwekyo, embalaasi enjeru ekiikirira olutalo Omwana wa Katonda lw’alwana mu bwenkanya.
Abeebagazi b’embalaasi abo baatandika ddi okutabaala? Weetegereze nti asooka, Yesu Kristo, yatuula ku mbalaasi oluvannyuma lw’okuweebwa engule. (Okubikkulirwa 6:2) Yesu yafuulibwa ddi Kabaka mu ggulu? Ekyo tekyaliwo nga yaakaddayo mu ggulu. Bayibuli eraga nti yalina okulindirira okumala ekiseera. (Abebbulaniya 10:12, 13) Yesu yabuulira abagoberezi be engeri gye banditegedde nti ekiseera ekyo kiweddeko era nti atandise okufuga mu ggulu. Yagamba nti bwe yanditandise okufuga, embeera ku nsi yandyonoonese nnyo. Wandibaddewo entalo, enjala, n’endwadde. (Matayo 24:3, 7; Lukka 21:10, 11) Ssematalo eyasooka bwe yatandika mu mwaka gwa 1914, kyeyoleka kaati nti ekiseera ekyo Bayibuli ky’eyita “ennaku ez’enkomerero” kyali kitandise.
Naye lwaki embeera mu nsi yeeyongedde okwonooneka, ate nga Yesu yatandika okufuga mu 1914? Kubanga mu kiseera ekyo Yesu yatandika okufuga mu ggulu, so si ku nsi. Mu kiseera ekyo olutalo lwabalukawo mu ggulu, Yesu, nga ye Mikayiri, n’awangula Sitaani ne badayimooni be n’abasuula ku nsi. (Okubikkulirwa 12:7-9, 12) Sitaani alina obusungu bungi kubanga akimanyi nti asigazza akaseera katono. Mu kiseera ekitali kya wala, Katonda ajja kuzikiriza Sitaani. (Matayo 6:10) Kati ka tulabe engeri abeebagazi b’embalaasi abalala abasatu gye batuyambamu okukakasa nti ddala tuli mu “nnaku ez’enkomerero.” Obutafaananako omwebagazi w’embalaasi asooka akiikirira omuntu yennyini, abeebagazi b’embalasi abasatu abaddirira bakiikirira embeera enzibu ezizze zibaawo ku nsi.
OYO ATUDDE KU MBALAASI EMMYUFU
“Ne wavaayo embalaasi endala emmyufu; era oyo eyali agituddeko n’aweebwa obuyinza okuggyawo emirembe ku nsi abantu battiŋŋane; era yaweebwa n’ekitala ekinene.”
Omwebagazi w’embalaasi ono akiikirira entalo. Weetegereze nti aggyawo emirembe ku nsi yonna. Ssematalo eyasookera ddala mu byafaayo yabalukawo mu 1914. Oluvannyuma lw’emyaka mitono, waabalukawo ssematalo ow’okubiri, era abantu abaafiira mu ssematalo oyo baali bangi okusinga abaafiira mu ssematalo eyasooka. Kigambibwa nti abantu abasukka mu bukadde 100 be bafiiridde mu ntalo okuva mu 1914. Ate abantu abafuna ebisago eby’amaanyi nabo bangi ddala.
Entalo zitadde zitya obulamu bw’abantu mu kabi mu kiseera kino? Kirabika nti kati abantu balina obusobozi bw’okusaanyaawo abantu bonna abali ku nsi. N’ebibiina ebyassibwawo okukuuma emirembe, gamba ng’Ekibiina ky’Amawanga Amagatte, tebisobodde kuziyiza mwebagazi w’embalaasi emmyufu.
OYO ATUDDE KU MBALAASI ENZIRUGAVU
“Ne ndaba era laba! embalaasi enzirugavu; era oyo eyali agituddeko yalina minzaani mu mukono gwe. Ne mpulira eddoboozi nga liringa eryogerera wakati w’ebiramu ebina nga ligamba nti: ‘Kilo emu ey’eŋŋaano ya ddinaali emu, ne kilo ssatu eza ssayiri za ddinaali emu; amafuta g’ezzeyituuni n’omwenge tobyonoona.’”
Omwebagazi w’embalaasi eno akiikirira enjala. Mu kwolesebwa kuno tulaba nti emmere yandibadde ya bbula nnyo, ne kiba nti kilo emu ey’eŋŋaano egula ddinaali emu. Mu kyasa ekyasooka, omuntu yakoleranga ddinaali emu olunaku lulamba. (Matayo 20:2) Ssente ezo era zaali zisobola okugula kilo ssatu eza ssayiri, emmere eyali teyagalibwa nnyo ng’eŋŋaano. Kati teeberezaamu ng’amaka galimu abantu bangi. Bandisoboddenga batya okufuna emmere ebamala? Abantu baagambibwa n’okukekkereza ebintu bye baakozesanga bulijjo, gamba ng’amafuta g’ezzeyituuni n’omwenge.
Okuva mu 1914, wabaddewo obukakafu bwonna obulaga nti omwebagazi w’embalaasi enzirugavu waali? Yee! Abantu obukadde nga 70 be baafa enjala mu kyasa eky’amakumi abiri. Lipoota y’ekitongole ekimu eraga nti “abantu obukadde 805—omuntu omu ku buli bantu mwenda abali ku nsi—baakoozimba olw’endya embi mu 2012-2014.” Ate lipoota endala eraga nti, “enjala etta abantu bangi buli mwaka okusinga abafa siriimu, omusujja gw’ensiri, n’akafuba, ng’obagasse wamu.” Wadde nga wabaddewo okufuba kwa maanyi okufunira abantu emmere ebamala, omwebagazi w’embalaasi enzirugavu akyeriisa enkuuli.
OYO ATUDDE KU MBALAASI ENSIIWUUFU
“Ne ndaba era laba! embalaasi ensiiwuufu; oyo eyali agituddeko yali ayitibwa Kufa. Era amagombe gaali gamuvaako emabega. Ne biweebwa obuyinza ku kitundu eky’okuna eky’ensi, okutta n’ekitala ekiwanvu, n’enjala, n’endwadde ez’amaanyi, era n’ensolo ez’omu nsiko.”
Omwebagazi w’embalaasi ey’okuna akiikirira okufa okuleetebwa endwadde ez’amaanyi n’ebintu ebirala. Amangu ddala nga ssematalo eyasooka yaakaggwa, waabalukawo obulwadde obw’omutawaana obuyitibwa Spanish flu. Obulwadde obwo bwakwata abantu ng’obukadde 500; kumpi omuntu omu ku buli bantu basatu abaaliwo mu kiseera ekyo!
Ng’oggyeeko obulwadde obwo, wabaddewo n’endwadde endala ez’amaanyi. Abakugu bagamba nti obulwadde bwa kawaali bwatta abantu bukadde na bukadde mu kyasa eky’amakumi abiri. N’okutuusa leero, abantu bangi bafa siriimu, akafuba, omusujja gw’ensiri, n’endwadde endala wadde nga wabaddewo okukulaakulana kwa maanyi mu by’obujjanjabi.
Wadde ng’abantu bangi bafa olw’entalo, enjala, endwadde, n’ebintu ebirala, amagombe tegakkuta.
EBISEERA EBY’OMU MAASO BIJJA KUBA BIRUNGI
Ebiseera ebizibu bino bye tulimu binaatera okukoma. Kijjukire nti Yesu yatandika “okuwangula” mu 1914 bwe yasuula Sitaani ku nsi, naye mu kiseera ekyo Yesu teyamaliriza kuwangula kwe. (Okubikkulirwa 6:2; 12:9, 12) Mu kiseera ekitali kya wala, ku lutalo Amagedoni, Yesu ajja kuggyawo embeera embi eziriwo Sitaani ze yaleeta era azikirize abantu abakola ebintu ebibi. (Okubikkulirwa 20:1-3) Yesu tajja kukoma ku kuggyawo beebagazi b’embalaasi bali abasatu, naye era ajja kuggyawo n’ebizibu bye baleese. Ekyo anaakikola atya? Ka tulabe Bayibuli ky’egamba.
Mu kifo ky’entalo, wajja kubaawo emirembe mu nsi yonna. Bayibuli egamba nti Yakuwa Katonda ‘ajja kumalawo entalo mu nsi yonna. Ajja kumenya emitego gy’obusaale era amenyeemenye amafumu.’ (Zabbuli 46:9) Abantu abaagala emirembe “baliba basanyufu nnyo kubanga walibaawo emirembe mingi.”
Abantu tebajja kulumwa njala kubanga “wanaabangawo emmere ey’empeke nnyingi mu nsi; eneeyitiriranga obungi ku ntikko z’ensozi.”
Ate era tewajja kubaawo ndwadde na kufa. Abantu bonna bajja kuba balamu bulungi. Bayibuli egamba nti Katonda “alisangula buli zziga mu maaso gaabwe era okufa tekulibaawo nate, newakubadde okukungubaga, newakubadde okukaaba, newakubadde obulumi.”
Yesu bwe yali ku nsi, yalaga abantu ensi bw’eribeera nga y’agifuga. Yayigiriza abantu okuba ab’emirembe, yakola ebyamagero n’aliisa abantu nkumi na nkumi, yawonya abalwadde, era yazuukiza n’abafu.
Abajulirwa ba Yakuwa beetegefu okukulaga by’osaanidde okukola okusobola okubeerawo ku nsi ng’ebizibu byonna biweddewo. Basobola okukuyigiriza Bayibuli ku bwereere.
^ lup. 7 Bayibuli eraga nti Yakuwa lye linnya lya Katonda.


text:
Mukkirize Yakuwa Anyweze Obufumbo Bwammwe era Abukuume
“Mukama bw’atakuuma kibuga, omukuumi atunuulirira bwereere.”
1, 2. (a) Kiki ekyaviirako Abaisiraeri 24,000 obutayingira mu Nsi Ensuubize? (b) Kiki kye tuyigira ku ebyo ebyatuuka ku Baisiraeri?
ABAISIRAERI bwe baali banaatera okuyingira mu Nsi Ensuubize, abasajja Abaisiraeri bangi ‘baayenda ku bawala ba Mowaabu.’ N’ekyavaamu abantu 24,000, Yakuwa yabazikiriza. Kirowoozeeko! Wadde ng’ekisuubizo Abaisiraeri kye baali bamaze ebbanga nga balindirira kyali kinaatera okutuukirira, bangi ku bo tebaayingira mu nsi Ensuubize olw’okuba baatwalirizibwa ebikolwa eby’obugwenyufu.
2 Ebyo ebyatuuka ku Baisiraeri byawandiikibwa mu Bayibuli “okutulabula ffe abatuukiddwako enkomerero y’omulembe guno.” (1 Kol. 10:6-11) Mu kiseera kino ‘ng’ennaku ez’oluvannyuma’ zinaatera okuggwaako, abantu ba Katonda banaatera okuyingira mu nsi empya ey’obutuukirivu. (2 Tim. 3:1; 2 Peet. 3:13) Kyokka eky’ennaku kiri nti abamu ku baweereza ba Katonda balekedde awo okuba obulindaala. N’ekivuddemu, beenyigidde mu bikolwa eby’obugwenyufu era ne bafuna ebizibu eby’amaanyi. Abantu abo singa tebeenenya, bajja kufiirwa emikisa egy’olubeerera Katonda gy’asuubizza.
3. Lwaki abafumbo beetaaga obulagirizi n’obukuumi obuva eri Yakuwa? (Laba ekifaananyi wagulu.)
3 Olw’okuba ebikolwa eby’obugwenyufu byeyongedde nnyo mu nsi, abafumbo beetaaga nnyo obulagirizi n’obukuumi obuva eri Katonda kibayambe okunyweza obufumbo bwabwe. (Soma Zabbuli 127:1.) Mu kitundu kino, tugenda kulaba engeri omwami n’omukyala gye basobola okunyweza obufumbo bwabwe nga bakuuma emitima gyabwe, nga banyweza enkolagana yaabwe ne Katonda, nga bambala omuntu omuggya, nga baba n’empuliziganya ennungi, era nga buli omu asasula munne ekyo ekimugwanira.
KUUMA OMUTIMA GWO
4. Kiki ekireetedde Abakristaayo abamu okwenyigira mu bikolwa eby’obugwenyufu?
4 Kiki ekiyinza okuleetera Omukristaayo okwenyigira mu bikolwa eby’obugwenyufu? Ebiseera ebisinga obuzibu butandikira ku ebyo by’asalawo okutunuulira. Yesu yagamba nti: “Buli atunuulira omukazi n’amwegomba aba amaze okumwendako mu mutima gwe.” (Mat. 5:27, 28; 2 Peet. 2:14) Bangi ku Bakristaayo abeenyigidde mu bikolwa eby’obugwenyufu babadde n’omuze ogw’okusoma ku bintu eby’obugwenyufu oba ogw’okulaba ebifaananyi eby’obuseegu. Abalala babadde n’omuze ogw’okulaba firimu ne programu za ttivi ezirimu ebikolwa eby’okwegatta. Ate abalala babadde batera okugenda okulaba ebimansulo, okugenda mu biduula, oba okugenda mu bifo gye bakolera masaagi aleetera omuntu okwagala okwegatta.
5. Lwaki tusaanidde okukuuma omutima gwaffe?
5 Abantu abamu beenyigira mu bikolwa eby’obugwenyufu oluvannyuma lw’okuteekawo enkolagana etesaana n’omuntu atali munnaabwe mu bufumbo. Mu nsi eno omuli abantu abateefuga era abagwenyufu, kyangu omutima gwaffe okutulimba ne gutuleetera okwegwanyiza omuntu atali munnaffe mu bufumbo. (Soma Yeremiya 17:9, 10.) Yesu yagamba nti: “Mu mutima mwe muva ebirowoozo ebibi, obutemu, obwenzi, n’obukaba.”
6, 7. (a) Kiki ekiyinza okubaawo singa omuntu aleka okwegomba okubi okukula mu mutima gwe? (b) Tuyinza tutya okwewala okwonoona mu maaso ga Katonda?
6 Okwegomba okubi bwe kusimba amakanda mu mitima gy’abantu ababiri, kiyinza okubaviirako okutandika okunyumya ku bintu bye batasaanidde kunyumyako na muntu mulala yenna, okuggyako munnaabwe mu bufumbo. Ekiseera bwe kigenda kiyitawo batandika okumala ebiseera bingi nga bali wamu, era batandika okwesisinkana entakera nga beefuula ng’abatagenderedde kusisinkana. Okwegomba okubi bwe kweyongera okukula mu mitima gyabwe, kifuuka kizibu eri abantu abo okukola ekituufu. Gye beeyongera okuteekawo enkolagana ey’okulusegere gye kyeyongera okubabeerera ekizibu okukomya enkolagana eyo, wadde nga baba bakimanyi nti kye bakola si kituufu.
7 Okwegomba okubi bwe kweyongera okukula mu mitima gy’abantu abo, kibaleetera okusambajja emitindo gya Yakuwa egy’obutuukirivu ne batuuka n’okutandika okukola ebintu, gamba ng’okwekwata ku mikono, okwenywegera, okweweeweeta, n’okukola ebintu ebirala bye balina okukola nga bali ne bannaabwe mu bufumbo bokka. Mu ngeri eyo, ‘batwalirizibwa era ne basendebwasendebwa okwegomba kwabwe.’ Okwegomba okwo “bwe kuba olubuto kuzaala ekibi,” ne beenyigira mu bikolwa eby’obugwenyufu. (Yak. 1:14, 15) Ng’ekyo kiba kibi nnyo! Abakristaayo basobola okwewala okwenyigira mu bikolwa eby’obugwenyufu singa baba n’endowooza ya Yakuwa ku bufumbo era ne bakiraga nti babussaamu ekitiibwa. Naye ekyo bayinza kukikola batya?
MWEYONGERE OKUSEMBERERA KATONDA
8. Okuba n’enkolagana ennungi ne Yakuwa kinaatuyamba kitya okwewala ebikolwa eby’obugwenyufu?
8 Soma Zabbuli 97:10. Okuba n’enkolagana ennungi ne Yakuwa kisobola okutuyamba okwewala ebikolwa eby’obugwenyufu. Bwe tweyongera okuyiga ebikwata ku ngeri za Katonda ennungi, ne tufuba ‘okumukoppa ng’abaana abaagalwa, era ne tutambuliranga mu kwagala,’ kijja kutuyamba okuba abamalirivu okwewala “obwenzi n’obutali bulongoofu obwa buli ngeri.” (Bef. 5:1-4) Abafumbo bulijjo bwe bakijjukiranga nti “abakaba n’abenzi Katonda ajja kubasalira omusango,” kibayamba okuba abamalirivu okukuuma obufumbo bwabwe nga bwa kitiibwa era nga bulongoofu.
9. (a) Kiki ekyayamba Yusufu okwewala ebikolwa eby’obugwenyufu? (b) Kiki kye tuyigira ku Yusufu?
9 Abamu ku baweereza ba Katonda beetadde mu mbeera eziyinza okubaviirako okukemebwa nga bamala ebiseera bingi ne bakozi bannaabwe abatali Bajulirwa ba Yakuwa mu biseera ebitali bya mirimu. Abaweereza ba Katonda basobola n’okukemebwa mu biseera eby’emirimu. Ng’ekyokulabirako, omuvubuka ayitibwa Yusufu bwe yali ku mulimu gwe, yakizuula nti mukazi wa mukama we yali amwegwanyiza. Buli lunaku, omukazi oyo yagezangako okusendasenda Yusufu okwegatta naye. Lumu omukazi oyo yakwata ekyambalo kya Yusufu n’amugamba yeebake naye. Kyokka Yusufu yamwesimatulako n’adduka. Kiki ekyayamba Yusufu okwewala okukola ekibi mu mbeera eyo? Yusufu yali mumalirivu okukuuma enkolagana ye ne Katonda. N’ekyavaamu, yafiirwa omulimu gwe wadde nga yali talina musango. Wadde kyali kityo, Katonda yamuwa emikisa. (Lub. 39:1-12; 41:38-43) Abakristaayo basaanidde okwewala embeera yonna eyinza okubaviirako okukemebwa okwenyigira mu bikolwa eby’obugwenyufu, ka babe nga bali ku mulimu oba mu kifo ekirala kyonna.
MWAMBALE OMUNTU OMUGGYA
10. Okwambala omuntu omuggya kiyinza kitya okutuyamba okwewala ebikolwa eby’obugwenyufu?
10 Okuva bwe kiri nti omuntu omuggya yatondebwa “nga Katonda bw’ayagala mu butuukirivu obw’amazima ne mu bwesigwa,” abafumbo bwe bambala omuntu omuggya kibayamba okunyweza obufumbo bwabwe. (Bef. 4:24) Abo abambala omuntu omuggya ‘bafiisa’ ebitundu byabwe eby’omubiri “ku bikwata ku bwenzi, obutali bulongoofu, okwegomba okw’ensonyi, okuyaayaanira ebintu ebibi, n’okwegomba okubi.” (Soma Abakkolosaayi 3:5, 6.) Ekigambo “mufiise” kiraga nti tulina okufuba ennyo okusobola okwewala ebikolwa eby’obugwenyufu. Tusaanidde okwewala ekintu kyonna oba embeera yonna eyinza okutuleetera okwegwanyiza omuntu atali munnaffe mu bufumbo. (Yob. 31:1) Bwe tufuba okutuukanya obulamu bwaffe n’ebyo Katonda by’ayagala, kituyamba ‘okukyawa ekibi n’okunywerera ku kirungi.’
11. Okwambala omuntu omuggya kinyweza kitya obufumbo?
11 Bwe twambala omuntu omuggya, twoleka engeri za Yakuwa. (Bak. 3:10) Singa omwami n’omukyala booleka “obusaasizi, ekisa, okwewombeeka, obuteefu n’okugumiikiriza,” kibayamba okuba n’obufumbo obunywevu era Yakuwa abawa emikisa. (Bak. 3:12) Ate era bwe bakkiriza ‘emirembe gya Kristo okufuga emitima gyabwe,’ kibayamba okuba obumu mu bufumbo bwabwe. (Bak. 3:15) Abafumbo bwe baba nga ‘baagalana,’ kibayamba okuwaŋŋana “ekitiibwa.”
12. Kiki ekisobola okuyamba obufumbo okubaamu essanyu?
12 Bwe yabuuzibwa ekyali kiyambye obufumbo bwabwe okubaamu essanyu, Ow’oluganda Sid yagamba nti: “Tufubye okukulaakulanya okwagala era tufubye okwoleka obukkakkamu.” Mukyala we, Sonja, agamba nti: “Okwoleka ekisa nakyo kituyambye nnyo. Ate era tufubye okwoleka obwetoowaze, wadde ng’ekyo ebiseera ebimu tekibadde kyangu.”
MUBEERE N’EMPULIZIGANYA ENNUNGI
13. Kiki ekisobola okuyamba obufumbo okuba obunywevu, era lwaki?
13 Omwami n’omukyala buli omu bw’afuba okwogera obulungi ne munne, kinyweza obufumbo bwabwe. Nga kiba kya nnaku nnyo okuba nti omwami oba omukyala ayogera bulungi n’abantu abalala oba n’embwa ye oba kkapa ye naye ng’ate bw’aba ayogera ne munne mu bufumbo ayogera bubi! Omwami n’omukyala buli omu ‘bw’asibira munne ekiruyi, bw’amunyiigira, bw’amusunguwalira, bw’amuyombesa, oba bw’amuvuma,’ ekyo kinafuya obufumbo bwabwe. (Bef. 4:31) Ku luuyi olulala, singa omwami n’omukyala buli omu aba wa kisa eri munne, n’amusaasiranga, era n’amusonyiwanga, ekyo kinyweza obufumbo bwabwe.
14. Bintu ki bye tusaanidde okwewala?
14 Bayibuli egamba nti waliwo “ekiseera eky’okusirikiramu.” (Mub. 3:7) Kyokka, ekyo tekitegeeza nti tulina okusiriikirira bannaffe mu bufumbo, kubanga empuliziganya kintu kikulu nnyo mu bufumbo. Omukyala omu abeera mu Bugirimaani yagamba nti: “Bw’ogaana okwogera ne munno, kiyinza okumuyisa obubi ennyo.” Kyokka yagattako nti: “Wadde ng’ebiseera ebimu tekiba kyangu kusigala ng’oli mukkakkamu ng’oyisiddwa bubi, tekiba kya magezi kumala googera ng’oli musunguwavu. Okukola ekyo, kiyinza okukuviirako okwogera ekigambo ekirumya munno ne kyongera okwonoona embeera.” Omwami n’omukyala tebasobola kugonjoola butategeeragana singa buli omu asalawo okusiriikirira munne oba okumukambuwalira. Naye singa bafuba okugonjoola obutategeeragana amangu ddala nga bwe kisoboka era ne beewala okuyomba, ekyo kisobola okunyweza obufumbo bwabwe.
15. Okuba n’empuliziganya ennungi kinyweza kitya obufumbo?
15 Singa omwami n’omukyala bafuba okufunangayo ekiseera okunyumya, kisobola okubayamba okunyweza obufumbo bwabwe. Kikulu okulowooza ku ebyo bye twogera n’engeri gye tubyogeramu. Embeera k’ebeere nzibu etya, kikulu okufuba okwogera obulungi ne munno mu bufumbo. Bw’onookola bw’otyo, munno mu bufumbo kijja kumwanguyira okukuwuliriza ng’oliko ky’omugamba. (Soma Abakkolosaayi 4:6.) Omwami n’omukyala basobola okunyweza obufumbo bwabwe singa buli omu afuba ‘okwogera ne munne ekirungi era ekizimba nga bwe kiba kyetaagisa.’
BULI OMU ASASULE MUNNE EKIMUGWANIRA
16, 17. Lwaki omwami n’omukyala buli omu asaanidde okufaayo ku byetaago bya munne?
16 Omwami n’omukyala era basobola okunyweza obufumbo bwabwe singa buli omu akulembeza ebya munne mu kifo ky’okukulembeza ebibye yekka. (Baf. 2:3, 4) Omwami n’omukyala buli omu asaanidde okufaayo ku byetaago bya munne nga muno mw’otwalidde enneewulira ze awamu n’ensonga z’okwegatta.
17 Eky’ennaku kiri nti abaami abamu tebaagala kulaga bakyala baabwe mukwano era n’abakyala abamu tebaagala kulaga baami baabwe mukwano. Era abasajja abamu bawulira nga kibafeebya okulaga bakyala baabwe omukwano. Bayibuli egamba nti: “Nammwe abaami, mubeeranga n’abakazi bammwe nga mubategeera bulungi.” (1 Peet. 3:7) Omwami asaanidde okukijjukira nti okusasula mukyala we ekimugwanira kisingawo ku kwegatta obwegassi naye. Asaanidde okukiraga nti ayagala mukyala we ekiseera kyonna. Omwami n’omukyala buli omu bw’akiraga nti afaayo ku munne kiba kyangu buli omu okukola ku byetaago bya munne mu bufumbo.
18. Omwami n’omukyala bayinza batya okunyweza obufumbo bwabwe?
18 Wadde nga tewali nsonga yonna muntu gy’ayinza kwekwasa kwenda, singa omwami oba omukyala talaga munne kwagala, kisobola okuleetera munne okunoonya omuntu omulala ayinza okumulaga omukwano. (Nge. 5:18; Mub. 9:9) Eyo ye nsonga lwaki Bayibuli ekubiriza abafumbo nti: “Buli omu tammanga munne okuggyako nga waliwo ekiseera kye mulagaanye.” Lwaki ekyo kikulu nnyo? Bayibuli egattako nti: “Sitaani aleme okubakemanga olw’okuba mulemereddwa okwefuga.” (1 Kol. 7:5) Nga kiba kya nnaku nnyo singa abafumbo beeteeka mu mbeera eyinza okubaviirako ‘okulemererwa okwefuga’ ne bagwa mu bwenzi! Ku luuyi olulala, singa omwami n’omukyala buli omu afaayo ku byetaago bya munne era n’amusasula ekyo ekimugwanira olw’okuba amwagala, so si lwa kutuusa butuusa luwalo, ekyo kiyamba obufumbo bwabwe okunywera.—1 Kol. 10:24.
MWEYONGERE OKUNYWEZA OBUFUMBO BWAMMWE
19. Kiki kye tusaanidde okuba abamalirivu okukola, era lwaki?
19 Tunaatera okuyingira mu nsi empya ey’obutuukirivu. Nga kiba kya kabi nnyo okutwalirizibwa ebikolwa eby’obugwenyufu ng’Abaisiraeri 24,000 bwe baakola nga bali mu Nsenyi za Mowaabu. Oluvannyuma lw’okwogera ku ekyo ekyatuuka ku Baisiraeri abo, Ekigambo kya Katonda kigamba nti: “Alowooza nti ayimiridde yeegendereze aleme okugwa.” (1 Kol. 10:12) N’olwekyo, kikulu nnyo abafumbo okunyweza obufumbo bwabwe nga bafuba okusigala nga beesigwa eri Yakuwa n’eri bannaabwe mu bufumbo. (Mat. 19:5, 6) Mu butuufu, ka ffenna ‘tufube nnyo okusangibwa nga tetuliiko bbala wadde akamogo era nga tuli mu mirembe.’


text: ahh ahh (fusion band) mwaami, mwaami mwaami, mwaami mwaami..yii eee (verse 1) mbadde ndi awo nelarikirira nga manyi ebyange bisebengerera nendowooza nti oba nina okukyuusa ku byokula nendya buli kimu, nga wwa konze bino nno byagala ddagala (oo yeah) omubiri gwange gwonna nga gukoze gunzigwako nenumba mulago mu’bomusaayi, woba gwe olowooza kyi omusawo nangamba nti nina ekyiwundu ekyiwundu ekyitetagisa kutuunga nangamba kyiri ku mutima ate nga kyiva ku bbwongo kkoye bambi oyinza no’kufa kukyendabye naye nno, ebyo birowoozo (chorus) birowoozo byonno eyagenda na’tadda (birowoozo) bindi bubi era ssimanyi oba ali…Read More


text:
Frouk Mugabo 30, yakwatiddwa poliisi y’oku luguudo lwa Northern Bypass ku Kaleerwe ku Lwokubiri oluvannyuma lw’abasuubuzi okumwekengera olw'okuba yabadde mu byambalo by'amagye kyokka ng'enneeyisa ye si ya kijaasi.
Magabo ng’ali ku poliisi baamulagidde okuggyamu essaati ne bamusanga n'enkovu mu mugongo, ebiwundu mu mutwe, emikono n'ebifo ebirala.
Yasoose kutegeeza nti, yalwana ne mukwano gwe abaserikale ne bamugamba bagenda kumutwala mu kitongole kya Fly Squad olwo n'ayogera amazima.
Yagambye nti nzaalwa y’e Kiboga ku kyalo Kyayimba mu muluka gw'e Kapeke.
Yagambye nti, mu October w’omwaka oguwedde baagenda ne munne Erisa okubba abatuuze ne babataayiza ne babakuba ne bayisibwa bubi.
Agamba nti, baatwalibwa mu ddwaaliro e Kiboga ng’eno Erisa gye yafiira kyokka ye n'asimattuka.
Oluvannyuma yatwalibwa mu kkooti n'asindikibwa mu kkomera e Kiboga wabula oluvannyuma bwe baamukomyawo mu kkooti maama we Joyce Nakalema n'amweyimirira ne bamuta.
“Ku kyalo baali bammanyi ng’omubbi era engeri gye baali basse munnange natya okuddayo kwe kujja e Kampala. Bwe nabuliddwa we nsula mbadde hhumye nzireyo kuba obubbi nabuvaamu. Eno empale y’amagye mbadde simanyi nti erina obuzibu okugyambala", Magabo bwe yategeezezza.
Mu nsawo gye yabadde nayo mwasangiddwaamu engoye, amasuuka, obufaananyi bw’abawala obw'enjawulo n’ebiwandiiko ebimwogerako okuli pamiti ng'eraga yazaalibwa mu 1986 ate densite ng'eraga 1988.
John Nabongho akulira poliisi y’oku luguudo lwa Northern Bypass yategeezezza nti okusinziira ku ndabika ya Mugabo n'enkovu z'alina kirabika alina emisango egiwerako ku poliisi ez'enjawulo.
Yagguddwaako fayiro nnamba SD/REF:09/09/08/01/2018. Ssentebe wa Lufula Zooni e Kiboga, Joseph Muliika ng'asinziira ku ssimu yategeezezza poliisi nti, Mugabo baasooka ne bamukwata ne mukwano gwe omwaka oguwedde nga bava okubba munne n'afa olw'emiggo gye baamukuba.
Yagambye nti, Mugabo wadde yeeyimirirwa ku musago guno, ate ku Lusooka omwaka yasangibwa mu Zooni ya Lufula zooni ng’amenya ennyumba n'adduka. Yasabye poliisi obutamuta poliisi y'e Kiboga emunone.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
14 Mufubenga okulagaŋŋana okwagala, era munyiikire okufuna ebirabo eby’omwoyo naddala ekirabo eky’okwogera obunnabbi.+
2 Kubanga oyo ayogera mu nnimi tayogera eri abantu wabula eri Katonda, era ayogera ebyama ebitukuvu+ olw’omwoyo naye tewali abitegeera.+
3 Kyokka ebigambo by’oyo ayogera obunnabbi bizimba, bizzaamu amaanyi, era bibudaabuda abantu.
4 Oyo ayogera mu nnimi yeezimba yekka, naye oyo ayogera obunnabbi azimba ekibiina.
5 Nnandyagadde mmwenna mwogere mu nnimi,+ naye okusingira ddala nnandyagadde mwogere obunnabbi.+ Mazima ddala oyo ayogera obunnabbi asinga oyo ayogera mu nnimi, okuggyako ng’azivvuunudde ekibiina kisobole okuzimbibwa.
6 Ab’oluganda, singa kaakano nzija gye muli ne njogera mu nnimi, nnaabagasa ntya okuggyako nga njogedde gye muli nga nkozesa ekirabo eky’okubikkulirwa,+ oba eky’okumanya+ oba eky’okwogera obunnabbi oba eky’okuyigiriza?
7 N’ebintu ebitalina bulamu bivaamu eddoboozi, k’ebe ndere, oba ntongooli; naye ekifuuyibwa ku ndere oba ekikubibwa ku ntongooli kinaategeerwa kitya bwe watabaawo njawulo mu ddoboozi ly’ekivuga?
8 Mazima ddala, singa ekkondeere livuga mu ngeri etategeerekeka bulungi, ani ayinza okweteekerateekera olutalo?
9 Mu ngeri y’emu, okuggyako ng’olulimi lwammwe lwogedde mu ngeri etegeerekeka obulungi, ani ayinza okutegeera ebyogerwa? Mujja kuba mwogera ebigambo ebitalina makulu.
10 Waliwo ennimi nnyingi mu nsi, naye tewali na lumu lutalina makulu.
11 Singa sitegeera makulu g’ebyo ebyogerwa, nja kuba mugwira eri oyo ayogera, n’oyo ayogera ajja kuba mugwira gye ndi.
12 Kale nammwe okuva bwe mwegomba ennyo okuba n’ebirabo eby’omwoyo, mufube okuba nabyo mu bungi musobole okuzimba ekibiina.+
13 N’olwekyo, oyo ayogera mu nnimi asabe Katonda asobole okuzivvuunula.+
14 Kubanga bwe nsaba mu nnimi, ekirabo kyange eky’omwoyo kye kiba kisaba, naye nze mba sirina kye ntegeera.
15 Kati olwo kiki ekirina okukolebwa? Nja kusaba nga nkozesa ekirabo eky’omwoyo, naye era nja kusaba nga nkozesa amagezi gange. Nja kuyimba ennyimba ezitendereza nga nkozesa ekirabo eky’omwoyo, naye era nja kuyimba ennyimba ezitendereza nga nkozesa amagezi gange.
16 Naye, bw’otendereza ng’okozesa ekirabo eky’omwoyo, omuntu owa bulijjo anaagamba atya nti “Amiina” ng’omalirizza okwebaza, nga tategedde by’oyogera?
17 Kyo kituufu nti oba weebazizza bulungi, naye omuntu omulala aba tazimbiddwa.
18 Nneebaza Katonda kubanga njogera mu nnimi nnyingi okubasinga mmwenna.
19 Kyokka, nnandyagadde waakiri njogere ebigambo bitaano mu kibiina nga bitegeerekeka, nsobole n’okuyigiriza, okusinga okwogera ebigambo omutwalo gumu mu nnimi.+
20 Ab’oluganda, temuba baana bato mu kutegeera,+ wabula mube baana bato eri ebikolwa ebibi;+ naye mubeere bakulu mu kutegeera.+
21 Mu Mateeka kyawandiikibwa nti: “‘Ndyogera n’abantu bano nga nkozesa ennimi z’abagwira n’emimwa gy’abantu abatamanyiddwa, naye era tebalimpuliriza,’ bw’ayogera Yakuwa.”+
22 N’olwekyo, ennimi kabonero eri abatali bakkiriza so si eri abakkiriza,+ so ng’ate okwogera obunnabbi kwa bakkiriza so si abatali bakkiriza.
23 Singa ekibiina kyonna kikuŋŋaana wamu era bonna ne boogera mu nnimi, abantu aba bulijjo oba abatali bakkiriza ne bayingira, tebaagambe nti mugudde eddalu?
24 Naye singa mmwenna muba mwogera obunnabbi era atali mukkiriza oba omuntu owa bulijjo n’ayingira, bye mwogera bijja kumunenya era bimuleetere okwekebera.
25 Ebyama by’omutima gwe bijja kweyoleka, era avunname asinze Katonda ng’agamba nti: “Ddala Katonda ali mu mmwe.”+
26 Kale ab’oluganda, kiki ekirina okukolebwa? Bwe mukuŋŋaana awamu, omu aba ne zabbuli, omulala aba n’eky’okuyigiriza, omulala aba n’okubikkulirwa, omulala ayogera mu nnimi, omulala avvuunula.+ Ebintu byonna bikolebwenga olw’okuzimbagana.
27 Era bwe wabaawo aboogera mu nnimi, babe babiri oba bwe basingawo tebasukka basatu, ate boogere mu mpalo era wabeewo avvuunula.+
28 Singa tewabaawo avvuunula, basirike mu kibiina era boogere mu mitima gyabwe eri Katonda.
29 Ate era, bannabbi+ babiri oba basatu be baba boogera, abalala bafube okufuna amakulu.
30 Singa omu ku abo abatudde afuna okubikkulirwa, abadde ayogera asirike.
31 Kubanga mmwenna musobola okwogera obunnabbi nga mukikola mu mpalo, bonna basobole okuyiga n’okuzzibwamu amaanyi.+
32 Era ebirabo bya bannabbi eby’omwoyo bya kufugibwa bannabbi.
33 Kubanga Katonda si wa kavuyo, wabula wa mirembe.+
Nga bwe kiri mu bibiina byonna eby’abatukuvu,
34 abakazi basirikenga mu kibiina kubanga tebakkirizibwa kwogera,+ naye babe bawulize+ ng’Amateeka bwe gagamba.
35 Bwe baba baagala okubaako kye bayiga, babuuze babbaabwe awaka, kubanga kiswaza omukazi okwogera mu kibiina.
36 Ekigambo kya Katonda kyava mu mmwe oba kyakoma ku mmwe mmwekka?
37 Singa omuntu yenna alowooza nti nnabbi oba nti alina ekirabo eky’omwoyo, akkirize ebintu bye mbawandiikira, kubanga biragiro bya Mukama waffe.
38 Naye omuntu yenna bw’atafaayo ku kino, naye tajja kufiibwako.
39 N’olwekyo ab’oluganda, mweyongere okunyiikirira okwogera obunnabbi+ naye temuwera kwogera mu nnimi.+
40 Naye ebintu byonna bikolebwe mu ngeri esaanira era entegeke obulungi.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
1 Abakkolinso 14
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Bayibuli Eddamu Ebibuuzo Bino
Tusobola okumanya amazima agakwata ku Katonda?
Bwe tusoma Bayibuli, Katonda aba ayogera naffe. Katonda yawa abantu omwoyo gwe omutukuvu ne gubaluŋŋamya okuwandiika Bayibuli. (2 Peetero 1:20, 21) Bayibuli esobola okutuyamba okumanya ebikwata ku Katonda.
Okuyitira mu Bayibuli, Katonda atubuulira ebintu bingi ebimukwatako. Atubuulira esonga lwaki yatonda abantu, by’ajja okubakolera, n’engeri gy’ayagala tukozeseemu obulamu bwaffe. (Ebikolwa 17:24-27) Yakuwa Katonda ayagala tumanye amazima agamukwatako.
Lwaki Katonda ayagala abo abaagala amazima?
Yakuwa ye Katonda ow’amazima, era yatuma Omwana we Yesu ku nsi, okuyigiriza abantu amazima. N’olwekyo abantu abaagala amazima baagala Yesu. (Yokaana 18:37) Katonda ayagala okusinzibwa abantu abali ng’abo.
Sitaani alemesezza abantu bangi okuyiga ebikwata ku Katonda olw’okuba asaasaanyizza enjigiriza nnyingi ez’obulimba ku Katonda. (2 Abakkolinso 4:3, 4) Abantu abatayagala mazima bawuliriza enjigiriza ezo ez’obulimba. (Abaruumi 1:25) Wadde kiri kityo, abantu bukadde na bukadde basomye Bayibuli ne bategeera amazima agakwata ku Katonda.


text:
\r\r\r\r
PROF. Lawrence Mukiibi omutandisi w’amasomero ga St. Lawrence afudde enkya ya leero oluvannyuma lw’okumala ennaku ng’ajjanjabibwa ku ddwaliro li Norvik wano mu Kampala.
Mu kiseera kino ab’enganda ze n’emikwano bali mu nteekateeka ez’okuziika wali mu maka ge e Kitemu
Okusinziira ku muyambi wa Prof. Mukiibi , Muky. Nannyanzi Prof. abadde atawaanyizibwa obulwadde bwa Ssukaali era nga abadde atera kujjanjabirwa mu ddwaliro lino.
Kigambibwa nti embeera ye yayongedde okuba obubi ku lw’okuna lwa wiiki eno era ng’abadde assize ku byuma
Okusinziira ku kiwandiiko ekifulumiziddwa ab’enju y’omugenzi wamu n’abayizi mu masomero ge, omugenzi afudde bukya olwaleero.
Kinajjukirwa nti Prof. Mukiibi yafuna akabenje ku nkomerero y’omwaka oguwedde era okuva olwo abadde tatereera.
Prof . Mukiibi y’abadde nannyini masomero ga St Lawrence agasangibwa ku luguudo lw’eMasaka nga kuno kw’ogatta yunivaasite ya St. Lawrence esangibwa wano ku nnyanja ya Kabaka mu Ndeeba ate n’essomero lya Pulayimale Valencia Primary School.
Mukiibi anajjukirwa nnyo nga omuntu abadde ayagala abaana okusoma era nga abadde agaba bbasale ezisoba mu lukumi buli mwaka mu masomero ge ate nga afaayo nnyo n’okusiima abayizi abasukkulumye ku bannaabwe mu kusoma obulungi.
Enteekateeka z’okuziika zigenda mu maaso mu makaage ate nga ggwo omulambo gumaze okukwasibwa kkampuni ekola ku by’okuziika okukola ku by’okugutambuza.
\r\r\r\r


text:
Ensonga eyo, eri emu kunsonga ezirimu okwawukana wakati wabawahaab nabasiraamu. Naye nga ate enkola yabasiraamu mubusiraamu, basaba okutaasibwa kwaaba Nnabbi n’abagalwa baktonda, era nebaba kowoola namannya gaabwe mubiseera byobu-zibu nobubenje obuyinza okusuubirwa nga tewali njawulo wakati wokusabira awali entaana zaabwe ezekitiibwa oba okubeera mukifo ekirala.
Okusaba okutaasibwa kuno, abasiraamu tebakulabamu bubi bwonna, oba shirik oba okulaba nga mulimu okwawukana kuddiini nga ate abawahaab balina okulwaanyisa okwamaanyi kwebateeka kunkola yobusiraamu eno eneyolefu nebatuuka nokuleeta Aya ezikwaatagana kunsonga eyo olwokwaagala okufuula obukyaamu bwaabwe okubeera amazima. Nga bwebesembesa ekigambo kyakatonda:
“Era mazima emizikiti gyonna gyakatonda, kale temusabanga awamu nekatonda ekintu ekirala”.
Olwokwaagala otegeere – owange ggwe omusomi – Aya zaQur’an abawahaab zebesembesa kundowooza zaabwe enfu katufulumyeeyo ezimu kuzo, olyooke otegeere amakulu gaazo amatuufu, ate noluvanyuma tujja kubazzissaamu Qur’an yennyini.
Zino zezi Aya zebesembesa:
“Y’alina okusabibwa okwamazima, n’ebyo byebasaba ebitali yye, tebirina kyebibaanukula”.([1])
“N’abo abasaba ebitali katonda, tebisobola kubataasa waadde bbyo byennyini okwetaasa”.([2])
“Nebyo byemusaba mukifookye, tebirina kyebifuga wadde ekisusunku kyentende”.([3])
“Mazima abo bemusaba mukifo kyakatonda, baddu nga mmwe”.([4])
“Bagambe: musabe abo bemulowooza abatali katonda naye tebasobola kubajjako buzibu wadde okubatuusaako embeera gyemwaagala”.([5])
“Abo, beebo abasaba nga banoonya ekibasembeza ewakatonda”.([6])
“Togeza okusaba ekitali katonda ekyo ekitakugasa era ekitakukosa”.([7])
“Nebwemubasaba tebasobola kuwulira kusaba kwammwe”.([8])
“Era ani omubuze asinga abo abasaba ebyo ebitali katonda ebitasobola kubaanukula okutuusa olunaku lwenkomerero”.([9])
Aya ezo, Abawahaab zebesembesa kukuziyiza okusaba okuyambibwa nabagalwa baktonda n’okubasaba oluvanyuma lwokufa kuba ebyo byonna bibeera kubesinza nakugatta kukatonda.
Omuntu bwagamba – awali entaana yaNabbi (s.a.w) oba mukifo ekirala – nti “owange ggwe Muhamad abaffe aba amwesinzizza n’okumukoowoola okwo!!!
Swan-an agamba – omu kubawahaab:
“Era mazima katonda yaddira okusaba nakuyita okwesinza nga bweyagamba “munsabe nja kubaanukula, mazima abo abekuluntakiza kukunesinza…” Era omuntu bwakoowoola Nnabbi oba omulongoofu nga amusaba ekintu kyonna oba okumugamba nti “mpolereza ewakatonda mukyetaago kyange” oba “nsaba katonda okumpolereza nga mpita muggwe” oba ebirala ebiringa ebyo, oba okugamba: “mmalira ebbaanja lyange” oba “mponyeza omulwadde wange” oba ebitali ebyo, aba asabye Nnabbi oyo nomulongoofu oyo. Ate era okusaba kwesinza era nga bwebwongo bwaakwo, kale nabeera nga yesinzizza ekitali katonda ekimufuula okubeera mushirik, kubanga tawheed teyinza kubeera nzijuvu okujjako nga katonda ayawulwa munnesinza nokukakasa nti teri mutonzi wadde omugabiriza atali Allah, era nobutesinza kintu kirala kyonna ekitali yye wadde mukwesinza okumu, n’abo abesinzaanga amasanamu baayitibwa bamushirikiina olwobutaawula katonda munnesinza”.([10])
Mw’ebyo ebitaliimu kubusabuusa, ekigambo “Dua” mululimi oluwarabu kitegeeza: kukoowoola, era ebiseera ebimu kikozesebwa nga kitegeeza Ibaada, okujjako nti tekisobokka kuddira njatuza ezo zombi kugamba nti amakulu gegamu era tetusobola kugamba: buli dua, Ibaada, olwensonga zino ezijja:
(i) Qur’an eyekitiibwa yakozesa ekigambo “Dua” mubifo bingi, naye tetuyinza kugamba nti ekigendererwa mukyo, Ibaada. Ekyokulabirako; Allah agamba:
“Yagamba: Ai katonda mazima nze nkowodde ekibiina kyange ekiro nemisana...”
Abaffe, kibeera kituufu okugamba nti Nabbi Nooh(a.s) yategeeza mubigambobye nti yesinza ekibiinakye ekiro nemisana?!
Yongera okusoma ekigambo kyakatonda okuva kululimi lwa Ibliis bwaliba ayogera eri aboonoonyi olunaku lwenkomerero;
“Nze sabalinaako bufuzi okujjako nti nabakoowoolanga bukoowoozi nammwe nemunnyanukula”.([11])
Abaffe, waliwo gwekiyinza okujjira mubwongo nti dua ya Shaitan eri aboonoonyi, kubeera kubesinza!! Awamu nokukimanya nti Ibaada – bwebeera kutuukirira – ebeera muboonoonyi eri staane sossi kuva muyo eri bbo.
Mu Aya ezo ebbiri – nendala nyingi zetutaleese – zirimu ekigambo “Da-awa” naye nga tekitegeeza Ibaada, era tetusobola kugamba nti Dua ne Ibaada bitegeeza mukulu gamu oba okugamba nti omuntu bwasaba omu kubaNabbi oba abagalwa baktonda aba amwesinzizza oba aba agasse kukatonda kubanga da-awa ne dua bigazi okusinga Ibaada.
(ii) Amakulu ga Dua mu Aya Abawahaab zebesembesa tekitegeeza kukoowoola oba kusaba kwokka, wabula kitegeeza okusaba nga kulimu amakulu ga Ibaada kubanga Aya ezo zonna, zakka kulwansonga y’abo abesinzaanga amasanamu era nebagakakasa nti baktonda abato era baaweebwa obuvunanyizibwa obumu obwokutambuza ensonga zensi era galina okwetaaya okwobwetwaaze munkola y’ago.
Era kimanyiddwa nti okusaba kwonna eri amasanamu ago – mubika byaago byonna – awamu nenzikiriza nti gegalina okuwolereza nokusonyiwa, kubeera shirik, nakugesinza.
Mpozzi, obujulizi obusinga okubeera obweyolefu kukulaga nti abesinza amasanamu baagasabanga awamu nokugateeka mukifo kyakatonda, kyekigambo kya Allah:
“Amasanamu gaabwe tegalina kyegaabayamba ago gebaali basabanga mukifo kyaktonda...”([12])
Nolweekyo tewali kukwaatagana wakati wa Aya zebaleeta nokunoonyereza kwetuliko, kubanga okunoonyereza kwaffe, kukwaata kumuntu kusaba kutaasibwa namuntu mulala awatali kumukakasa nti mutonzi, oba waliwo obuvunanyizibwa obwokwemalirira mukutambuza ensonga zensi oba enkomerero, wabula nga amukakasa nti muddu mulongoofu era wakitiibwa eri katonda, yalondebwa okubeera Nabbi oba Imam era nalagaanyisibwa okwanukula okusabakwe bw’abeera nga asabidde omuntu, nga Allah bwagamba:
“Singa mazima bbo, mukiseera kyeberyazaamaanyirizaamu emitima gyaabwe baakujjira, nebasaba katonda okusonyiyizibwa, n’omubaka naye n’abasabira okubasonyiwa, balisanze katonda nga musonyiyi era musaasizi”.([13])
(iii) Mu Aya Abawahaab zebesembesa mulimu ekiraga nti ekigendererwa mu “Dua” kwekwesinza awatali makulu malala.
Wetegereze ekigambo kya Allah:
“Era yagamba omulezi wammwe, munsabe nja kubaanukula, mazima abo abekuluntakiza kukunesinza bajja kuyingira omuliro Jahannama nga baffebezeddwa”([14])
Katonda yaleeta ekigambo: “munsabe”, n’akigoberezaako “Okunesinza” amakulu nti ekigendererwa mukusaba mu Aya eno kwekwesinza katonda n’obutesinza ebitali yye.
Nolweekyo, bamushirikiin baali bekuluntalizanga kukumusaba nokumwesinza(s.a).
Muzzukulu womubaka wakatonda – Imam Zainul Abidiin mukusabakwe:
“... n’oddira okusaba, nokuyita Ibaada, ate n’oyita obutakusaba, obwekuluntaze, era n’olagaanyisa okukuleka, okuyingira Jahannam mungeri eyokuswaazibwa”([15])
MuQur’an mulimu Aya bbiri nga zirina amakulu gegamu. Emu kuzo yakozesebwaamu “Ibaada” neyokubiri: “Da-awa”
Esooka:
“Gamba: musinza ebitali katonda ebitasobola kubakosa wadde okubagasa”([16])
Eyokubiri:
“Tusabe ebitali katonda nga ate tebitugasa wadde okutukosa”([17])
Era agamba:
“N’abo bemusaba abatali katonda tebalina byebafuga wadde ekisusunku kyentende”([18])
Mu Aya eno, mulimu ekigambo “musaba” ekitulaga nti okusaba okwo kusaba masanamu kubanga bamushirikiina baali bagakki-ririzaamu nti bebakatonda baabwe mukifo kya Allah era nga balowooza nti gakosa, kale katonda kwekubaddamu nti tegalina buyinza wadde kukisusunku kyentende.
Amakulu ago gennyini gajja munjatuza “ta-abdun” mu Aya:
“Mazima abo bemusaba abatali katonda tebalina kyebayinza kubagabirira”([19])
Ne mu Aya endala mulimu ebigambo bibiri naye nga amakulu gaabyo gegamu:
“Bagambe: nze naziyizibwa okwesinza ebyo byemwesinza mukifo kyakatonda”([20])
Owange ggwe omusomi owekitiibwa, nkusaba onoonyereze mukitabo “Almu-ujam alfahares li-alifadhil Qur’anil kariim” maadda “abada” ne “Da-a” olyoke olabe engeri enjatuza “Ibaada” gyeyajjamu mu Aya, ne “Da-awa” mu Aya endala nga byombiriri birina amakulu gegamu.
Ekyo nekibeera nga kitegeeza nti ekigendererwa mu “Da-awa” ne “Dua” mu Aya ezo, ye Ibaada sossi “Dua” kyokka.
Bw’oba wetegerezza, Aya ezirimu enjatuza “Dua” ne “Da-awa” nga zitegeeza Ibaada olabiraddala nga Aya ezo zoogera kulutabo wakati wa Iman nabukaafiiri, wakati wakwesinza katonda natawheed, n’okukkiriza obwakatondabwe nobulonzibwe, newakati wokwesinza amasanamu nokukakasa okugabirira kwaago, n’okusonyiwa n’okuwolereza n’okugasa nokukosa.
Kale okwesigamira kwabaWahaab ku Aya zino nebalyoka baziyiza okusaba nokukoowoola Bannabbi n’abagalwa baktonda nokubasaba okutaasibwa, kwewuunyisa okusinziira kubutakwa-atagana kwaazo nensonga gyetuliko.
Mpozzi okufuna ebyo, ebivudde mukunnonyereza bwogamba “owange ggwe Ali” nga oyogera nomusika womubaka wakatonda oba “Yaa Hussein” oba “Yaa Zahara” oba n’amalala mumannya gabagalwa baktonda abatukuvu, tewabeera buzibu bwonna, wabula ebeera ngeri yakusaba kutaasibwa n’abo – emirembe gyibeere kubo – era enkola eyo nnungi eyagalibwa kubanga omuntu awona obuzibu, n’ataasibwa okuva mukuzikirira.
([1]) 13: 14.
([2]) 7: 197.
([3]) 35: 13.
([4]) 7: 194.
([5]) 17: 56.
([6]) 17: 57.
([7]) 10: 106.
([8]) 35: 14.
([9]) 46: 5.
([10]) Kashiful Iritiyaab: pg. 274, okuva ku Tanziihil e-etiqaad ekya Swan-an.
([11]) 71: 5.
([12]) 11: 101.
([13]) 4: 64.
([14]) 40: 60.
([15]) Shiifatu Sajjaadiyya, Dua ne 45.
([16]) 5: 76.
([17]) 6: 7.
([18]) 35: 13.
([19]) 29: 17.
([20]) 6: 56.


text:
Amyuka sipiika wa palamenti Jacob oulanya , ayise akulira akakiiko ka palamenti akensonga ez’omunda n’omuyuka we , nga abalanga okulimba palamenti ku bikwatagana ne alipoota ekwatagana n’obusambatuko obwali e kasese.
Amyuka akulira akakiiko kano Kezekia Mbogo olunaku lwegulo yategeezezza palamenti nga alipoota eno bweyaggwa edda, bwetyo neteekebwa ku lukalala lwebintu ebirina okutesebwako olwaleero, naye nga talabiseeko.
Abamu ku babaka abali ku kakiiko kano bategeezeza sipiika nga alipoota ebo bwetaliwo.
Ate ye omubaka wa Munisipaali ye Kira Ssemuju Nganda ayanjiza ekiteeso nga ayagala abakungu ba gavumenti balekere awo okuweebwa mmotoka ezobwerere, wabula bazifunire ku looni era basasule mu ngeri y’ekibanja mpola .
Posted 3 hours 31 min ago..


text:
Ministry y’eby’ettaka etegezeezza nti kati omukulembeze w’eggwanga ke yeegasse ku kaweefube w’okunnyikiza enjiri y’ennoongosereza mu ssemateeka ku nsonga z’ettaka, bamativu nti webannaddirayo mu palamenti okwanja ebbago, ababaka bajja kukkiriza likubaganyizibweko ebirowoozo.
Akulembera minisitry eno, Betty Amongi era ategezeezza nti president okwetoloola eggwanga nga asomesa abantu ku by’ettaka tekitegeeza nti bbo balemereddwa okukola ogwabwe.
Minisita ng’akyatedereza enkola ya presidenti, ababaka abamu bakubye ebituli mu bigambo by’azze ayogera ku mikutu gy’amawulire ku nsonga eno era nebamulangira obutaba na bugumiikiriza
Posted 5 hours 10 min ago..


text:
Olwaleero ngenda kukunyumikiza ku-wuzu-ate oluvanyumu ngenda kwogera ku-kunaaba ne- kukutayammama. Kyenva ngamba mumwoyo gwange nti :obanga kyekyo kati tuli kumulya- ngo ogwebisokerwako mukutukuza omubiri ogujjiddwako obutukuvu bwagwo nekizuusi kyonna ekiba kizuusewo.
Nengenda nga njogera mangumangu ebyoku- Labirako eri- ebyo ebizuukawo nebijjawo obutukuvu bwo- omubiri ogubadde gubalibwa nga mutukuvu nekyambalo ekyeru ekyobu- tukuvu.
Bwekwajjula okwogera ebyo byonna, nenzira- mukwebuuza nze kenyini… Lwaki netukuza nokutawaza? Bwemmala okwebuuza kyenva nenjo- Lekeza taata ekibuuzo ebbanga Lyamala nga akyali mumaaso gange katikati:
q Naye Lwaki tufuna WUZU?
- Tufuna wuzu tusobole oku-saala.
Tusobole okwetolloola Kaaba enju ya ALLAH mu-hjja oba mu- umura.
Tusobole okukwata kukitabo kya ALLAH Qur- aneentukuvu [na-mannyage nebitendobye ebmweyamulidde okugeza nga ARRAHMANNE AL- KHALQ]
q Ntawaza namazzi… naye walyo kubulombo Lombo obwetagisa bubeerewo mumazzi agatawazibwa?
- Yye.. webuli.
1- Amazzl gaina okubeera matukuvu, ne- biyungo ebitawazibwa byonnabyonna nga bitukuvu. Kimala okubeera nti okubiniaza kulwawuzu kuba kubitukuza singa amazzi gaba- matukuvu.
2- Amazzi galna okuba nga ga- halali so- sigakunyaga, nekifo kyotowakizamu.
Olina okukimanya nti ensonga lwakiu tuga- mba ekifo okubeera mubahu, singa tekba bwekityo wuzu tebeera – wajbu- nkakafu kugwe era kyolina okukola okusaa-ba mfufu-Tayammam naye bwokyawukanako notawaza mukifo ekyo- kunyaga wuzu ebeera ntuufu nayenga obeera osobezza.
3- Amazzi galina okubia meerere nga simagatte- gamu kintu kyonna, nga amazzi agakulukuta oba ago- mukikopo aganywebwa sosimazz ga- nkoonamawanga- ago-go gatungununa.
q Kati nfuna ntya wuzu?
- Oluvanyuma lwokunuwirira wuzu nga wesembe- za eri ALLAH omugulumivu, olwo-notandika:- okusooka: onaaba ekyenyikyo okuva mubumerero bwenviiri waggulu wekyenyi okutuusa kukalevu mubuwanvu, nawo awetololedde engalo ensajja neyomumakkati- mubugazi bwekyenyi.
bwoyanjuluza ekibatokyo mubugazibwakyo nokiteeka kukyenyikyo kati buli kyonna ekiyingi- ra mukibatokyo mwebyo ebiri wakati wensonda yengalo ensajja nengalo eyomumakkati ekyo kyolina okunaaba mubugaz bwekyenyikyo ate nga wegendereza: olina okunaaba ekyenykyo nga okiva waggulu gyekitandiki- ra okutuuka wansi wakyo. awatali kwe- tagisa kuwenja mviiri-nsakatirivu.
Ekyokubiri: onaaba emikono-gyo gyombi okuva mubukokola okutuusa kunsonda zennwe nga otandikira kumukono ogwaddyo oluvannyuma nozzaako ogwakkono, nga ova waggulu munkokola nga okka eri ensonda oba kunkomerero zennwe wezikoma.
q Enkokola kyekki ?
- ze- ennyingo awayungirwa amagumba agava kungalo ekibato, nagava kukibegabega oba enyungo eriwakat wo-omukono.
Ekyokusatu: okusiiga muntandikwa yomu- twegwo, ekisinga obulungi kukozeso munda mwakibato ekyaddyo, era otandikire waggulu okutuusa wans, kikumalira okusiiga kunviiri ezeyawulidde muntandikwa yo mutwe tekiri wajbu kusiiga kumubiri .
Ekyokuna: osiiga ebigerebyo ekyo ekiri wakati wennwe nemunnyingo yentumbwe ate kirungi okusokera ku- kugulu okwaddyo nga okozesa obuzzi obusigadde mu-mukono ogwaddyo ate okugulu okwa-kkono okozesa amazzi agasigadde mukibato ekyaddyo, tekkkirizi-bwa kukozesa mazzi mapya nga bwekita- kkirizibwa kkusookera ku-kugulu kwakkono nga okwaddyo tekunnaba. Kusiigibwa
Byolina okugenderera mu-wuzu:
A- okuliinanyisa, okunaaba ekyenyikyo nga omukono ogwaddyo tegunnaba, ate nonaaba ogwaddyo nga ogwakkono tegunnaba, ate nosiiga omutwe nga tonnaba kusiiga bigere.
B- okwanguytiriza,: ekigendererwamu kwekuddinnga na okwabulijjo mubikolwa ebya-wuzu .
Kimala mumbaera eba –ezuusewo, okugeza nga okuggwawo kwamazzi oba okwerabira okutandika kubeere mukiyungo ekiddako oba okusiiga nga ebiyungo ebyatandikiddwako teb- nnaba kukala kyakka singa bikala byonna wuzu ebeera- mfu naye singa okukala kwabyo kubeerawo nga kuvakumpewo awo tekkosa oba okwokya oba okukaza snga okuddingana okwabulijjo kuba kukakase.
C- Okukola kennyini, kwekubanti otawaza gwe- kenyini bwekiba ksobose
q singa tekinsobokedde nze kennyini?
bwoba tosobodde, munnoowo akufunyisa wuzu neabeera nga asitula omukonogwo naguna- aza nekyenyikyo, bwamala nnaanaza nagwo emi- konogyo, nasga nekbatokyo ekyaddyo ne kyakkono nabisiigisa e ebgerebyo noluzzizzi olusigala mungalozo.
D- obutabeerayo kiziyiza mazzi kutuuka kumubiri okugeza nga erangi oba ebisiigibwa kungalo eri- abakyala nebirala kyokka olusavusavu terukosa era teruziyiza.
E- obutabeerawo nsonga ekugaana kuko- zesa mazzi nga obulwadde, naye bwewa- beerawo ekigaana kiba kikukakatako oku- saaba emfuufu-Tayammam- mukifo kya-wuzu.
q Bwenfuna wuzu ate nekituuka ekiseera kya- swala endala era kinkakatako okudda mu okutawaaza?
-Nedda ebbanga wuzu-yo lyemala nga tennaba kwononeka.
q Ngeriki era ddi wuzu yange lweyononeka?
-Ebyonona wuzu biri bintu musanvu:
okufuluma kwomusulo, empitambi, omukka, okwebaka, nabulikyonna ekijjawo amagezi nga okuzirikako no- okutamiira nekyalalo ekitono ne- kyomumakkati «oyinza okuddayo mumulyango gwa Janaba ne-ekikuluto»
Bwennamala nendaba mumaaso gataata nga mulimu akakunizo nga katandise oku- laza obuwuzi bwako mumagezige kyokka kyennalowoza nekibeera kituufu.
Taata wange yewuyo agamba nti: ngenda kukome-kkereza okwogera kwange netteeka eribuna nga likwata kuwuzu lijja kukugasa.
Qa’eda esooka: buli yenna afuna wuzu ate bwamala nabusabusamu, nga agamba bwati abaffe wuzu-ye eyononese nevawo nebimu kubyonona wuzu omusanvu ebyayise oba asigadde kubutukuvubwe…. Ku-wuzu-ye.
q Ekyokulabirako …?
- Nafunye wuzu kumakya era nekakasa mwe- kyo katikati, naye ekiseera kyazuhuri bwekituuka noyagala okusaala, kati nobuusabuusamu abaffei oyngizza enkokola oluvanyuma lwo okufuna wuzu oba nedda tokikoze nobeera nnga osigadde kkubutukuvu, mukiseera ekyo oga- mba nti: nze Nnina wuzu, era nosaala. –Al-Qa-eda eyokubiri: buliyenna atafunye wuzu oba afunye wuzu naye neyononeka wuzu-ye nefa bwamala nabusabusaamu oluvannyuma aabaffe atawazziza ogwokubiri obanedda?
Yye abeera talina wuzu.
q Ekyokulabirako…?
Ozukuse mutulotwo kumakya, ekiseera kya zhuhur bwekituuka noyagala okusaala, kati nojjirwa shakku, kirabka oba nafunye wuzu oluvanyuma lwokuzukuka oba nedda, mukiseera ekyo ogamba nti mazima nze sifunye wuzu kati notawaza era no- saala.
AL-qa-eda eyokusatu:
buli yenna atawaaza namala okutawaza, ate bwamala nabuusabusa mukutuuka kwa wuzuye oluvanyuma lwoku Jivamu, wuzu-ye ebeerantuufu.
q Ekyokulabirako: Otawazziza nomala okutawaza, bwomaze nobusabuusa oluvanyuma: kirabika oba nnaabye ekyenyikyange oba nedda sikinabye? Oba okuna ba kwange mukyenyi kubadde kutuufu oba nedda? mukiseera ekyo ogamba nti wuzu yange ebadde ntuufu.
q Bwobuusabuusa mukusiiga okugulu okwakkono? Oddamu okusiiga okujjako singa oba oyingidde mumulimu omulala okugeza nga okuta- ndirira ku-sswala, oba shakku ezeewo luvannyu ma lwa kuva mukuliinanyisa awo mukseera ekyo shakku oba tojifako.